COVID-19ak Espainian eta nazioartean eragindako osasun publikoko larrialdia dela-eta, eta Alarma, Salbuespen eta Setio Egoerei buruzko ekainaren 1eko 4/1981 Lege Organikoan xedatutakoaren babesean (4. artikuluko b) eta d) apartatuak), Espainiako Gobernuak alarma-egoera deklaratu zuen Espainiako lurralde osoan (martxoaren 14ko 463/2020 Errege-dekretua), osasun krisiari aurre egiteko, eta sei aldiz luzatu da alarma-egoera; azkena, ekainaren 5eko 555/2020 Errege-dekretuaren bidez, COVID-19aren ondoriozko osasun krisia kudeatzeko xedez alarma-egoera deklaratzen duen martxoaren 14ko 463/2020 Errege-dekretuak deklaratutako alarma-egoera luzatzen baitu, ekainaren 7ko 00:00etatik ekainaren 21eko 00:00ak arte, arau horretan adierazitako baldintzetan.\nHorrenbestez, laguntza hau COVID-19ak herritarren eta gizarteen kalterako ekarritako osasun publikoaren larrialdi handian kokatu behar dugu, kontuan harturik, orobat, COVID-19ak Europar Batasuneko eta mundu osoko ekonomiak asaldatu dituela, modu nabarmenean eta aurrekaririk gabe. Aipatu nahasmenduak ekonomia osoari eragiten dio bide eta modu desberdinetan. Horregatik, alde batetik, laguntza honek bermatzen du enpresa guztiek likidezia eskuratzea eta finantzaketa lortzea; eta, bestetik, laguntza honen bidez, ingurumenaren arloko oniritzia ematen zaie baso aprobetxamenduei eta horiek bultzatzen dituzten jarduketei, Basoen eta Ehizaren Zerbitzuak horretarako emandako txostenarekin bat.\nBestalde, maiatzaren 22ko 537/2020 Errege-dekretuak xedapen indargabetzaile bakarraren 2. puntuan ahalbidetzen du prozedura honen tramitazioari jarraipena ematea, martxoaren 14ko 463/2020 Errege-dekretuaren hirugarren xedapen gehigarria indargabetzen baitu 2020ko ekainaren 1etik aurrerako ondorioekin; izan ere, indargabetutako xedapenak epe administratiboen etetea deklaratu zuen sektore publikoko entitateek izapidetutako prozeduretan.\nLaguntzak, egoera berezi honetan, baliabide garrantzitsuak dira, administrazio publikoek erabil ditzaketenak osasun arloko krisi honen eragin soziala eta ekonomikoa leuntzeko. Europako Batzordeak, 2015eko azaroaren 18an hartutako Erabakiaren bidez, Nafarroako Landa Garapenerako 2014-2020 Programa onetsi zuen. Laguntza hau programa horretan dago, eta baso-jarduketa batzuk aurreikusten ditu, helburu hauek lortzeko: baso-ekosistemen egokitzapen gaitasuna eta ingurumen balioa handitzea, basoko suteak prebenitzea, eritasunek edo bestelako hondamendi naturalek kaltetutako basoak lehengoratzea, basogintzako azpiegituretako inbertsioak eta baso-teknologietakoak sustatzea eta baso produktuak eraldatu, mobilizatu eta merkaturatzeko inbertsioak eta mendiak antolatzekoak bultzatzea, erabilera publikoa kudeatzea, Natura 2000 sareko mendi-larreen aprobetxamenduak sustatzea eta mendiak antolatzea.\nEragiketa horiek gehienek Europako Batasunaren kofinantzazioa dute, hain zuzen ere gastu publikoaren %31 guztira, honako hauen babesean: Landa Garapenerako Europako Nekazaritza Funtsaren bidez landa garapenari laguntza emateari buruzko Europako Parlamentuaren eta Kontseiluaren 1305/2013 (EB) Erregelamenduaren 17. artikulua, 21.etik 26.era bitarteko artikuluak eta 35. artikulua.\nKontuan hartu da neurri hauen ekarpena Nafarroako testuinguruan, “Batasuneko landa garapenean dauden sei lehentasunak” lortzeari eta haietan parte hartzeari begira; lehentasun horiek Europako 2020 Estrategiak landa garapenean ezartzen dituen helburuak lortzera daude bideraturik, hazkunde zentzuzko, jasangarri eta bateratzaile bat lortu beharrez, eta islatzen dituzte Europako Parlamentuaren eta Kontseiluaren 2013ko abenduaren 17ko 1303/2013 (EB) Erregelamenduaren 10. artikuluan jasotzen den “Esparru Estrategiko Komunari” dagozkion helburu tematikoak. Erregelamendu horren bidez xedapen komun batzuk ezarri ziren Eskualde Garapeneko Europako Funtsaz, Europako Gizarte Funtsaz, Kohesio Funtsaz, Landa Garapenerako Europako Nekazaritza Funtsaz eta Itsasoaren eta Arrantzaren Europako Funtsaz, eta beste zenbait xedapen orokor ezarri ziren Eskualde Garapeneko Europako Funtsaz, Europako Gizarte Funtsaz, Kohesio Funtsaz eta Itsasoaren eta Arrantzaren Europako Funtsaz, eta indarrik gabe utzi zen Kontseiluaren 1083/2006 (EE) Erregelamendua.\nNafarroak, bere foru araubideari esker, eskumen esklusiboa du nekazaritza eta abeltzaintza gaietan, ekonomiaren antolamendu orokorrarekin bat, hala ezarrita baitago Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoan, 50.1 a) artikuluan.\nLege organiko horren 56.1 a) artikuluan ezarritakoaren arabera, eta jarduera ekonomiko orokorraren oinarriekin eta antolamenduarekin bat, Nafarroako Foru Komunitateari dagokio Nafarroaren barnean jarduera ekonomikoa planifikatzeko eta garapen ekonomikoa sustatzeko eskumen osoa.\n4. Mendien aprobetxamendu ordenatua arautzea eta sustatzea, lehengai berriztagarrien iturri diren aldetik, bateragarri eginez ingurumenaren babesarekin eta mendiak dauden eremu geografikoetan errentak sortzearekin.\nBasogintzako jardueren ezaugarri teknikoen ondorioz, baita lanen xede diren tokien ezaugarri klimatikoen ondorioz ere, bidera ezina da horiei urteko bakarrean heltzea. Basoberritzeak horren adibide dira: lurra prestatzeko faseak urteko hilabeterik idorrenetan egiten dira; zorua prest uzten da, lurra meteoriza dadin eta landaketak, orokorrean, hurrengo neguaren amaieran egiten dira. Hau da, urtebete baino gehiago irauten duten kanpainak dira. 1305/2013 (EB) Erregelamenduaren II. eranskinean aktibo fisikoetan egindako inbertsioetarako emanen diren gehieneko laguntzak finkatzen dira; kopuru horiek, nolanahi ere, Nafarroako Foru Komunitatearen parametro soziekonomikoen arabera zehaztu beharko dira.\n8. neurriari dagokionez: Baso eremuak garatzeko eta basoen bideragarritasuna hobetzeko inbertsioak. Azpineurriak / Eragiketak: 08.05.01. Basoetako ekosistemen ingurumen balioa lehengoratzeko inbertsioak, eta 4. neurria: Inbertsioak aktibo fisikoetan Azpineurriak / Eragiketak 04.03.05. Inbertsioak basogintzako azpiegituretan; laguntzen diren jarduketen helburuak izanen dira, batez ere, baso eremuak garatzea eta jardueretarako eta basoen bideragarritasuna eta haien ingurumen balioa hobetzea. Sostengu publiko horrek, gainera, Nafarroako Baso Planean du jatorria. Izan ere, plan horretan aurreikusten da, basogintzaren sektorerako helburu berariazkoak aipatzen direlarik, basoetako ekosistemen egokitzapen gaitasuna eta haien ingurumen balioa handitzea eta basogintzako azpiegituretako inbertsioak sustatzea. Sostengu publikoari esker Nafarroako basoen ingurumen eta baso kudeaketa hobetuko da; izan ere, basoberritzeak eta basolanak egiteko erraztasunak izanen baitira, baso aprobetxamenduetarako basoko bideak eraikiz eta haien mantentze-lanak eginez, eta bestelako balioak ere sustatuko dira, hala nola KBEetako (kontserbazio bereziko eremuak) habitaten kontserbazioa eta jostetarako erabilera.\nNafarroako Gobernuak 2020ko ekainaren 10eko bilkuran hartutako erabakietako bat da Ingurumeneko zuzendari nagusiari baimena ematea urte anitzeko konpromisoak hartzeko, 2021eko ekitaldiari egoztekoak, guztira 2.680.000 eurokoak, toki-erakundeek eta eragile eta elkarte pribatuek sustatzen dituzten baso lanetarako laguntzen deialdiak sustatzeko 2020-2021eko kanpainarako (04.03.05 eta 08.05.01 neurriak). Neurri horiek Nafarroako Landa Garapenerako 2014-2020 Programaren barnean daude.\nAdierazitakoarekin bat, Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legeak eta Landa Garapeneko eta Ingurumeneko Departamentuaren egitura organikoa onesten duen urriaren 23ko 258/2019 Foru Dekretuak ematen dizkidaten eskudantziak erabiliz,\nOnesten dira toki-erakundeek eta eragile pribatuek sustatzen dituzten basolanetarako laguntzen oinarri arautzaileak (2014-2020 LGParen 04.03.05 eta 08.05.01 azpineurriak) 2020-2021 kanpainarako, ebazpen honen I. eranskinean jasota dauden bezala, eta orobat onetsi laguntza eta ordainketa eskatzeko inprimakiak eta zerrendak finkatzen dituen II. eranskina.\nOnesten da toki-erakundeek eta eragile pribatuek sustatzen dituzten basolanetarako laguntzen deialdia (Landa Garapenerako 2014-2020 Programaren 04.03.05 eta 08.05.01 azpineurriak) 2020-2021 kanpainarako.\nA) Deialdi honek sortzen dituen gastuei aurre egiteko, toki-erakundeek sustatutako basolanetarako laguntzen I. eranskinaren arabera, 1.660.000 euroko gastua baimentzen da, “Basolanetarako dirulaguntzak toki-erakundeentzat. LGP LGENF 2014-2020” izeneko 740002/74200/7609/456702 partidaren kargura, eta 570.000 euroko gastua, “Basogintzako azpiegituretarako dirulaguntzak toki-erakundeentzat. LGP LGENF 2014-2020” izeneko 740002/74200/7609/456703 partidaren kargura, 2021eko aurrekontuan. Guztirako aurrekontu hori honela banatuko da azpineurrien arabera:\nInbertsioak basogintzako azpiegituretan\nB) Deialdi honek sortzen dituen gastuei aurre egiteko, eragile pribatuek sustatutako basolanetarako laguntzen I. eranskinaren arabera, 400.000 euroko gastua baimentzen da “Basolanetarako dirulaguntzak eragile pribatuentzat. LGP LGENF 2014-2020” izeneko 740002/74200/7709/456700 partidaren kargura, eta 50.000 euroko gastua “Basogintzako azpiegituretarako dirulaguntzak eragile pribatuentzat. LGP LGENF 2014-2020” izeneko 740002/74200/7709/456702 partidaren kargura, 2021eko aurrekontuan. Guztirako aurrekontu hori honela banatuko da azpineurrien arabera:\nEskaerak aurkezteko epea 60 egunekoa izanen da , iragarkia Nafarroako Aldizkari Ofizialean argitaratu eta biharamunetik hasita.\n6. Deialdiaren eta oinarri arautzaileen kontrako errekurtsoa.\nDeialdiaren eta horren oinarri arautzaileen aurka gora jotzeko errekurtsoa jartzen ahal da, Landa Garapeneko eta Ingurumeneko kontseilariari zuzendua, hilabeteko epean, Nafarroako Aldizkari Ofizialean argitaratu eta biharamunetik hasita edo alarma egoeraren deklarazioa bukatu eta hurrengo egun baliodunetik hasita, ondotik gertatzen bada.\nEbazpen hau jakinaraztea Basoen eta Ehizaren Zerbitzuari, Ekonomia Aferetarako Bulegoari eta Landa Dibertsifikaziorako eta Garapenerako Zerbitzuari, behar diren ondorioak izan ditzan.\nIruñean, 2020ko uztailaren 3an.–Ingurumeneko zuzendari nagusia, Pablo Muñoz Trigo.\nBasogintzako azpiegituretan eta basoetako ekosistemen ingurumen balioa lehengoratzeko toki-erakundeek eta eragile pribatuek bultzatzen dituzten inbertsioetarako laguntzen oinarri arautzaileak, 2020-2021 kanpainarako\n1. Oinarri arautzaile hauen xedea da Nafarroako Landa Garapenerako 2014-2020 Programan finkatu diren neurri batzuetarako laguntzak arautzea, hain zuzen, basogintzako azpiegituretan inbertsioak egiteko ematen direnak eta basoetako ekosistemen ingurumen balioa berreskuratzekoak, betiere Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 17.1 c) artikuluaren esparruan (basogintzako azpiegiturak) eta 21.1 d) eta 25. artikuluen esparruan (basoetako ekosistemen ingurumen balioa berreskuratzea). Erregelamendu horrek arautzen du nekazaritzaren garapenerako laguntza, Landa Garapenerako Europako Nekazaritza Funtsaren bidezkoa (LGENF), eta indarrik gabe uzten du Kontseiluaren (EE) 1698/2005 Erregelamendua.\n2. Laguntza hauei Batzordearen 2014ko ekainaren 25eko 702/2014 (EB) Erregelamenduaren 40. eta 35. artikuluetan ezarritakoa aplikatuko zaie, izan ere, erregelamendu horrek, nekazaritza eta basogintza sektoreetan eta landa eremuetan, halako laguntza batzuen kategoria barne-merkatuarekin bateragarri deklaratzen du, Europar Batasunaren Funtzionamenduari buruzko Tratatuaren 107. eta 108. artikuluak aplikatuta.\n1. Batzordearen erabaki baten ondorioz bateraezin deklaratutako legez kanpoko laguntza batez baliatu diren toki-erakunde edo eragile pribatuek ezin izanen dute laguntzarik lortu, ez eta emandako laguntzengatiko ordainketarik jaso ere, harik eta toki-erakunde edo eragile pribatu horrek itzuli arte edo blokeatutako kontu batean sartu arte legez kontra jasotako laguntza bateraezin horren zenbateko osoa eta dagozkion berreskuratze-interesak.\n2. Krisian dauden enpresek ezin dute laguntzarik jaso. Horretarako, aintzat hartuko da nekazaritzako eta basogintzako sektoreetarako eta landa eremuetarako estatu-laguntzei 2014tik 2020ra bitarte aplikatu beharreko Europar Batasunaren zuzentarauen 35.15 puntuan dagoen definizioa (2014/C 204/01, hemendik aurrera Zuzentarauak).\n1. Europako Parlamentuaren eta Kontseiluaren 2013ko abenduaren 17ko 1305/2013 EB Erregelamenduan eta Batzordearen 2014ko ekainaren 25eko Batzordearen 702/2014 EB Erregelamenduan ezarritakoari jarraikiz, eta Nafarroako Landa Garapenerako 2014-2020 Programan zehaztutakoarekin bat, hona zein diren neurri hauen azken helburuak Nafarroako Foru Komunitatearen lurralde eremuan:\n–Inbertsioa sustatzea baso eremuen garapenean eta basoen bideragarritasunaren hobekuntzan, inbertsioak eginez basoetako ekosistemen ingurumen balioen berreskurapenean,\n–Inbertsioa sustatzea aktibo fisikoetan eta, berariaz, inbertsioa basogintzako azpiegituretan,\nNafarroako edozein toki-erakunde edo baso eragile pribatu (pertsona fisiko edo juridiko) izan daiteke basogintzako azpiegituretan eta basoetako ekosistemen ingurumen balioa lehengoratzeko inbertsioetarako laguntzen (hemendik aitzina, basolanetarako laguntzak) onuradun, baldin eskatzen badu baso lurretan ondoko epigrafeetan zehaztuko diren lanak egitea, betiere ezarritako betebeharrak betetzen baditu eta oinarri arautzaile hauetan ezarritako konpromisoei eusteko hitza ematen badu.\n5. oinarria.–Toki-erakundeak eta eragile pribatu onuradunak onartuak izateko irizpideak.\nb) Jarduketa diruz lagungarriak bateragarriak izan behar dira Nafarroako Baso Planarekin eta Nafarroako Baso Agendarekin.\nc) 50 hektareatik gorako mendiak dituzten toki-erakunde edo partikularrek (edo horien batasunek) kudeaketa plan bat edo baso plangintzako tresna baliokide bat (eskualdeko plana) izan beharko dute. Mendi txikiagoen kasuan, eskualdeko planetako basogintzako kudeaketarako jarraibideak aplikatuko dira.\nd) Ziurtagiria duten mendien titular diren toki-erakunde edo partikularrek (edo horien batasunek), laguntzak hartu ahal izateko, konpromisoa hartuko dute ziurtagiri horri eusteko behar diren agiriak prestatuko dituztela Nafarroako Basoen Ziurtapenaren eskualdeko entitate eskatzaileak erabakitzen dituen epeetan eta moduan (eskabide-orrian eta laguntza eskaerarekin batera aurkeztu beharreko dokumentazioan zehaztua dagoen bezala).\ne) Laguntza hauek hartu ahal izateko, onura publikoko mendien titular diren toki-erakundeek aurkeztu beharko dute bertako idazkariak edo, bera ez egonik, toki agintari eskudunak sinatutako agiri bat, non ziurtatzen den beren hermendietan inbertitu dela 2014-2018 aldian beren onura publikoko mendietan egindako zur, egur eta larre aprobetxamenduetatik lortutako diru-sarreren %20 gutxienez, BEZa barne, (larreen aprobetxamendutzat hartuko da larreetatik, mendi-larreetatik, belaietatik eta belardietatik ateratzen dena). Agiri horretan, egindako lanak eta 2014-2019 aldiko lanen aurrekontua (BEZa barne) identifikatu beharko dira, eta, beraz, 2019ko diru-sarrerak ez dira kontabilizatuko. Laguntza hauek hartu ahal izateko, mendi babesleen titular diren eragile pribatuek antzeko ziurtagiri bat aurkeztu beharko dute, legezko ordezkariak sinatua. (5A inprimakia).\nEbazpen honen ondorioetarako, onura publikoko mendien eta mendi babesleen kasuan, diru-sarreratzat hartuko dira zur, egur eta larre aprobetxamenduei lotutakoak. Bestelako aprobetxamenduetatik (konparaziorako ehiza, turismo, harrobi edo haize-sorgailuetatik) sortzen diren diru-sarrerak ez dira kontuan hartuko, ez eta mendian eginiko jarduketengatik jasotzen diren dirulaguntzak ere.\nBakar-bakarrik ebazpen honen ondorioetarako eta onura publikoko mendientzat eta mendi babesleentzat baizik ez, inbertsiotzat hartuko dira mendietan sortzen diren gastuak, kenduta onuradunak inbertsio horiek egiteagatik jasotzen duen dirulaguntza, aldi horri dagokiona, 2018-2019 kanpaina barne.\nf) Jarduketek ingurumen baimena beharko dute, eta behar diren baimenak ere eduki beharko dituzte, jarduketa zein den.\ng) Sarturik ez egotea laguntzen onuradun izateko ezarritako debeku-egoeretan, bat etorriz Dirulaguntzei buruzko azaroaren 9ko 11/2005 Foru Legearen 13. artikuluarekin.\nh) Egunean izatea tributu arloko betebeharrak eta Gizarte Segurantzarekikoak.\ni) Eskatzaileak bere jarduketak zer lurretan egin nahi dituen, horiek eskura izan behar ditu.\nOnartua izateko irizpideak, zehazki zerga arloko betebeharrak eta Gizarte Segurantzarekikoak eguneraturik daudela frogatzeari buruzkoak, laguntza eman zein ordaindu baino lehen egiaztatzen dira. Irizpide horiei dagokienez, ez dago zuzentzeko eskatzerik. Beraz, ez betetzeek laguntzak edo horien ordainketa ukatzea ekarriko dute.\n1. Diruz lagungarriak diren kostuak izanen dira 8. oinarrian jasotzen diren basolanak modalitateen arabera egitearekin zerikusia dutenak, betiere eranskin honen 7. oinarrian ezarritako baldintzak eta arau teknikoak betetzen badira, honako hauek izan ezik:\n3. Kostuak neurrikoak izateko printzipioa bermatzeko, edozein modalitatetan aurkeztutako gastuei Nafarroako Baso Tarifak aplikatuko zaizkie. Hemen ikus daitezke: https://www.navarra.es/home_es/Temas/Medio+Ambiente/Montes/Tarifas+forestales.htm.\nAurkeztutako memoria edo proiektuan agertzen diren prezioak tarifa horietakoak ez badira, hura idatzi duen teknikariak justifikatuko du, eta Basoen eta Ehizaren Zerbitzuak onartu edo ukatu eginen du.\nDesadostasun teknikorik bada sustatzailearen eta Basoen eta Ehizaren Zerbitzuaren artean, Basoen eta Ehizaren Zerbitzuaren irizpidea gailenduko da.\n–A.1 modalitatea Basoberritzeak.\n–A.2 modalitatea Basolanak.\n–A.1 modalitatea. Basoberritzeak (08.05.01 eragiketa).\n1.–Oro har, honako ekintza hauek dira diruz lagungarriak, geroko epigrafeetan azaltzen diren salbuespenetan izan ezik:\ne) Landaketa egin eta lehenbiziko bost urtean egin behar diren mantentze-lanak: hutsarteak betetzea eta landare lehiatzaileak kontrolatzea. Salbuespenez, betiere Basoen eta Ehizaren Zerbitzuak arrazoitua eta baimendua, diruz laguntzen ahalko dira landaketaren lehenbiziko bost urteetatik aurrerako mantentze-lanak ere.\n2.–Oinarri hauek araututako kanpainan basoberritze osoa egiten duten eskatzaileen kasuan, modalitate honetan behar diren ekintza guztiak eskatu beharko dituzte.\n3.–Basoberritzeak ondoz ondoko bi kanpainatarako eskatzen ahalko dira: 2020-2021 kanpainan, lurra prestatzeko laguntza eskatzen ahalko da, eta 2021-2022 kanpainan, landaketa egiteko. Basoberritzea osorik egiten ez bada onuradunaren erruz, lurra prestatzeagatik eta landaketa egiteagatik jasotako dirua itzuliko beharko du. Ekintzetan honako arau tekniko hauek beteko dira:\nOinarri hauen hautatzeko irizpideak aplikatzearen ondorioetarako, basoberritzearen zatitzat hartzen dira baso-masan egindako birsortzeko mozketen ondorengo jarduketak, betiere basoberritze lanak eskatuta edo birsortze naturalean laguntzen duten bestelako lanak (esaterako, hondakinen ezabaketa) eskatuta.\nBasoberritzeetarako arau teknikoak. (08.05.01 eragiketa).\n–Epe erdiko espezieak: 13 urtetik 70era bitarteko epea duten espezieak dira, hala nola makala, pinu beltza, Korsikako larizio pinua, izei gorria, Sitkako izeia, Douglas izeia, Lawson altzifrea, alertzea, sekuoia, zedroa, akazia, zedro japoniarra, basagereziondoa, lizarra, intxaurrondoa, tulipa arbola, haritz amerikarra, urkia, gurbeondoa, haltza, ezkia, platanoa, zurzuria, astigarra eta gaztainondoa.\n–Epe luzeko espezieak: 70 urtetik gorako epea dutenak, hala nola ler gorria, larizio pinu hispanikoa, Austriako larizio pinua, Aleppo pinua, pinazi-pinua, mendi-pinua, izeia, hagina, artea, haritz arrunta, haritz kandugabea, haritz ilaunduna, erkametza eta ametza. Zuhaixkak ere sartzen dira multzo honetan: abaritza, gurbitza, legeltxorra, ezpela, gorostia, elorri beltza, hurritza, ipurua, sabina eta hostazuria, besteak beste.\nDeialdi honetan dirulaguntza jaso dezaketen baso espezie guztien zerrenda III. eranskinean (“Diruz lagungarriak diren baso espezien zerrenda”) agertzen da. Zerrenda hori LGP 2014-2020 dokumentuan sartu zen, Europar Batasuneko agintaritzek proposaturik.\n2.–Berariazko oharrak zenbait basoberritze motatarako.\n1. Pagoekin egindako basoberritzeak, honako kasu hauek salbu: espezie hori ugaritzeko landaketak, berezko birsortze eskasaren ondorioz, behin Kontserbazio Bereziko Eremu bateko Kudeaketa Planean aurreikusitako birsortzeko mozketak edo landaketak egin eta gero.\n2. Hektarea batetik beherako basoberritzeak, herri-lurretan eginak eta mendi arboladunek inguratzen dituztela. Hau hala da baso sistemaren mosaiko egiturari eusteko, eta kontuan harturik etorkizunean kudeatzeko bideragarritasun eskasa izanen dela. Ez dira halakotzat hartuko ezaugarri horiek izanik ere Kontserbazio Bereziko Eremu bateko Kudeaketa Plan batean aurreikusita dauden basoberritzeak.\n3. Koniferoekin egindako basoberritzeak, lur horietan non Pinus, Picea edo Pseudotsuga generoko espezieek osatutako baso-masen arraseko mozketak egin diren, gutxienez ere 12 hilabete iragan ez badira, bermatu dadin Hylobius abietis-ek ez diola basoberritze berriari eraginen. Proiektuan edo memorian, ekintza honetarako zehaztu beharko da mozketaren eta basoberritzearen artean iragandako denbora.\n4. Pinus radiata espeziearekin egindako baso landaketak Nafarroan Fusarium circinatumak mugatutako eremuan. Egoera horri eutsiko zaio harik eta gai honetan araudia aldatzen den arte.\n5. Hutsarteen portzentajea %20 baino gehiago duten basoberritzeak, lanen ziurtapenean egiaztaturik, salbu eta behar bezala egiaztatzen diren ezinbesteko kasuetan. Portzentaje horietatik goiti eginez gero, landaketak dirulaguntza jasoko du, bakar-bakarrik, hutsarteak izurriteen edo mendian (ez mintegian) hartutako eritasunen ondorioz, jatorri klimatikoko muturreko eragileek sorraraziak direnean edo basa-faunako espezieen ekintzaren ondoriozkoak direnean, baldin eta posible ez bada haien gainean prebentzio neurriak hartzea edo neurri horiek eraginkorrak izan ez badira. Gai honetan desadostasunik bada eskatzailearen eta Basoen eta Ehizaren Zerbitzuaren artean, Basoen eta Ehizaren Zerbitzuaren erabakia gailenduko da.\nNafarroan Fusarium circinatumak mugatutako eremuan, eta ikusirik zer emaitza lortu diren azken hamaika urteotan eta zer jokabide izan duten espezieek, eta maiatzaren 26ko 637/2006 Errege Dekretuarekin bat (haren bidez ezartzen da lehen aipatutako patogenoa ezabatzeko eta kontrolatzeko programa nazionala), zehazki 6. artikuluko 4. puntuarekin bat –ezartzen baitu autonomia erkidegoek baimendu dezaketela espezie sentikorren ale jatorrizkoak eta klon erresistenteak landatzea, esperimentatzeko helburuarekin–, zilegi izanen da Pinus generoko espezieen basoberritzeetarako dirulaguntzak ematea (Pinus radiata kenduta, betiere), baita Pseudotsuga spp. espeziearen landaketak egiteko ere. Kasu horietan, ekintza horri dagokion deskripzio memoriak epigrafe bat izan beharko du non zehaztuko baita, 3. puntuan landare eta hazietarako aurreikusitakoaz gain, bermatuta dagoela erabiltzen den baso materialaren jatorria ez dagoela patogeno horrek kutsatua, eta, orobat, zehaztuko da espezie horiek esperimentaziorako erabiltzen direla.\n3 hektareatik gorako makaldietan, plangintza tresna batean sartuta ez badaude, laguntzaren eskaerarekin batera makaldiaren Kudeaketa Plan bakun bat/Basolanen Plan bat aurkeztuko da aurreikusitako eperako, memoria tekniko edo proiektutzat hartuko dena. Obra unitateen araberako aurrekontu xehakatua izan beharko du eta Basoen eta Ehizaren Zerbitzuak onetsi beharko du. Basolanen Plana honako honetan ezarritakoarekin bat idatziko da:\n–Landaketak ilaran, eta heskaiak.\na) Horretarako erabiliko diren espezieak bertako hostozabal autoktonoak izanen dira. Eskualde biogeografiko mediterraneoan baimenduko da Pinus halepensisa, Cupressus sp.-a eta Juniperus sp.-a erabiltzea. Erabilitako zuhaitzek izaera heliofilo nabarmena izan behar dute.\nc) Heskaien kasuan, halakoak ezartzeko ekintzek dirulaguntza jasoko dute baldin lurzatien artean, ezpondetan eta landatu gabeko bazterretan egiten badira. Heskaiak 1,5 m zabal izanen dira gutxienez. Orobat, dirulaguntza jaso daiteke landatutako lurzatietan heskaiak jartzeko, betiere heskai-zerrenda baso lurzoru izatera igarotzen bada. Heskaietako eremuak baso lurzorutzat hartuko dira, 31/1990 Foru Legea aplikatuta.\n3.–Baso landareen eta hazien ezaugarriak.\nFusarium circinatumak mugatutako eremuan Pinus eta Pseudotsuga generoko basoberritzeei buruzko epigrafean aurreikusitakoaz gain, edozein landaketa motatarako, landareek eta haziek kalitate osoko eta komertzialeko baldintzak beteko dituzte, hau da, indarreko araudian ezarritakoak. Aurkeztutako proiektu eta memoria teknikoetara egokituko dira, eta horietan zehaztuko dira erabili beharreko landareen gutxieneko adina eta tamaina eta, erein behar denean, hazi-iturriaren jatorria.\nObra zuzendariaren erantzukizunpeko adierazpen bat erantsiko zaio landaketaren edo ereintzaren ziurtagiriari, frogatzeko kalitate osoko eta komertzialeko hazi edo landareak erabili direla, indarreko araudiaren araberakoak eta proiektuan edo memoria teknikoan deskribatutakoaren araberakoak; adierazpen horri ugalketarako baso materialaren jatorriari buruzko ziurtagiria erantsiko zaio, erabilitako landarearen edo haziaren hornidura egin duen mintegiak emana.\nBirsortzeko mozketa baten ondoren adaburuak moztea, produktuak ateratzea edo hobetzeko mozketa edo birsortzeko mozketa baten ondoren hondakinak ezabatzea bezalako jarduketak baso aprobetxamenduak berezkoak dituela jotzen da, eta, hortaz, baso aprobetxamenduko espedientearen baldintza tekniko edo administratiboen baldintzen agiriak hala ezartzen duenean, nahitaez egin beharrekoak izanen dira, eta, beraz, ekintza horiek ez dira diruz lagungarriak.\nEbazpen honen ondorioetarako, hondakinak ezabatzeko jarduketatzat hartuko dira birsortzeko mozketa baten ondoren hondarrak desagerrarazteko jarduketak, baldin horrek lurra prestatzeko eta landaketa egiteko lanak edo birsortze naturaleko lanak baldintzatzen baditu. Horrenbestez, lurra prestatzeko lan bat gisa hartuko da gero basoberritze edo berezko birsortze bat egiteko, eta, beraz, dirulaguntza jaso ahal izateko, basoberritzerako edo berezko birsortzerako nahitaezko ekintza gisa sartuko dira.\nItxituretan, itxitura horrek bide bat mozten duenean, jendearendako pasabideak aurreikusi behar dira, nahitaez, eta gainera jendearendako pasabide bat itxituraren 250 metro lineal bakoitzeko gutxi gorabehera, behar bezala arrazoitutako salbuespenetan izan ezik.\nUngulatuen kontrako itxiturek dirulaguntza jasoko dute baldin behar bezala justifikaturik badaude ikuspuntu teknikotik, eta beharra eta diseinua frogatzen badira. Sare poligonaleko itxiturak instalatu behar badira, halako moduz jarriko dira non tarte handieneko zatiak lurraren ondoan geldituko baitira, fauna txikiko espezieak pasa daitezen. Itxitura horiek dirulaguntza jasotzen badute, ez da dirulaguntzarik jasoko etorkizunean basoberritze horietan ungulatuen kalteen ondoriozko hutsarteak betetzeko.\nItxituretako zutoinak zurezkoak izanen dira, zuraren erabilera sustatu eta bultzatzeko neurri gisa.\nEbazpen honen ondorioetarako, landare lehiatzaileak kontrolatzea eta hutsarteak betetzea hartzen dira basoberritzeen mantentze lantzat.\n1. Ez da mantentze-lanetarako dirulaguntzarik emanen behin landaketatik bost urte igaro direnean, justifikatutako eta Basoen eta Ehizaren Zerbitzuak baimendutako salbuespenak kenduta.\n2. Urteko, garbiketa bakarrerako dirulaguntza emanen da. Lan horiek maiatzaren 15etik abuztuaren 15era bitarte eginen dira. Lanen azkeneko ziurtapenaren unean obra zuzendariaren erantzukizunpeko adierazpena aurkeztuko da, garbiketa noiz egin den ziurtatzen duena.\n3. Ez da hutsarteak betetzeko dirulaguntzarik emanen baldin horretarako erabilitako landareak landare guztien %10era iristen ez badira.\n4. Portzentaje hori gainditzen denean, hutsarteak betetzeko dirulaguntza honako kasu hauetan bakarrik emanen da: Hutsarteak gertatu direnean mendiko (ez mintegi bateko) izurrite edo eritasun baten ondorioz, edo klimari lotutako muturreko arrazoiengatik gertatu direnean. Gai honetan desadostasunik bada eskatzailearen eta Basoen eta Ehizaren Zerbitzuaren artean, Basoen eta Ehizaren Zerbitzuaren erabakia gailenduko da.\n5. Salbuespenez, basa-faunak makaldietan egindako kalteak badira, eta horien berri eman bazaio Basoen eta Ehizaren Zerbitzuari, diruz laguntzen ahalko da banakako babespeen ezarpena, behin bakarrik landaketaren ondoko lehen bost urtean.\nLaguntza ordaindu dakion, nahitaezko baldintza izanen da eskatzaileak, eskaera aurkezten duen unean, mantentze-lanen plana aurkeztea memoriaren edo proiektuaren barnean, eta bertan zehaztea lehen 5 urteetan aurreikusten diren esku-hartzeen programa baloratu bat (jarduketen justifikazioa, egutegia eta aurrekontua), Basoen eta Ehizaren Zerbitzuak onetsi beharrekoa. Onuradunak konpromisoa hartzen du mantentze-lanen plan hori gauzatzeko eskabidean ezarrita dagoenari jarraikiz.\nEpe horretan, mantentze-lanen plana nahitaez bete beharko da, denborari eta moduari dagokienez, etorkizunean plana gauzatzeko laguntzak jaso ala ez. Plan horretako ekintzak diruz lagungarriak izan daitezke kasuan kasuko dirulaguntza kanpainen bidez. Plana aldatu behar bada, horri buruzko eskaera aurkeztuko zaio Basoen eta Ehizaren Zerbitzuari, berariaz baimendu beharko baita.\nDirulaguntzak emanen dira itxiturak eta hodi babesleak kentzeko, eta hodi babesleak paratzeko, kalte egiaztatuak daudenean.\n–A.2 modalitatea. Basolanak (08.05.01 eragiketa)\nOro har, honako ekintza hauek jaso dezakete dirulaguntza, geroko epigrafeetan azaltzen diren salbuespenetan izan ezik:\na) Bakantze lana.\nb) Sasi garbiketa.\n1. Eskatzaileari diruzko edo gauzazko sarrerak ekartzen dizkioten bakantzeak.\n2. Auzotarrentzako egur epaitzen aprobetxamenduei lotutako basolanak.\nDirulaguntzak emanen dira edozein espezietako berezko zuhaiztietako eta koniferoen eta hostozabalen basoberritzeetako bakantzeetarako bakarrik, eta behin bakarrik.\nMemoria teknikoan edo proiektuan, basogintzako jarduketaren ezaugarriak zehaztuko dira, proposamena baloratzeko balio dutenak, eta, koniferoen basoberritzeen kasuan, hartutako zuhaiztien bataz besteko diametroa adierazi beharko da. Parametro hori 15 cm-tik gorakoa bada, ez da dirulaguntzarik emanen.\nLanen azkeneko ziurtapenean, toki-erakundeko idazkariak edo, bera ez egonik, toki agintari eskudunak sinatutako agiria aurkeztuko da, ziurtatzen duena ez dela inolako diru-sarrerarik aterako. Ziurtagiri hori aurkeztu ezean, ez da esleitutako dirulaguntza ordainduko. Eragile pribatuen kasuan, erantzukizunpeko adierazpena aurkeztu beharko dute, inolako diru-sarrerarik ez duela dioena. Adierazpen hori aurkeztu ezean, ez da esleitutako dirulaguntza ordainduko.\n1. Mozketen ondoren egiten diren sasi-garbitzeak, berezko birsortzea errazteko. Horien beharra justifikatuko da. Gai honetan desadostasunik bada eskatzailearen eta Basoen eta Ehizaren Zerbitzuaren artean, Basoen eta Ehizaren Zerbitzuaren erabakia gailenduko da.\n2. Abeltzaintzan erabiltzeari begira egiten diren sasi-garbitzeak, larre naturalak mantentzeko. Leku bererako behin bakarrik emanen da sasiak garbitzeko dirulaguntza, baldin eta:\na. Aurkezten den proiektuan edo memorian garbiketa lan horiek egitea beharrezkoa dela justifikatzen bada, zehatz-mehatz adierazita ukitutako eremua, abeltzaintzako karga eta zein hilabetetan egoten den azienda bertan; hori guztia, garbitutako eremua artzaintzarako mantentzen dela bermatzeko.\nb. Eskatzaileak konpromisoa hartzen badu eremu hori abeltzaintzarako erabiltzen segitzeko.\nc. Salbuespenez, beste sasi garbiketa bat egiteko dirulaguntza ematen ahal da, betiere mantentzeko konpromisoa edo erabiltzeko plana betez gero, halakorik bada.\n3. KBE baten Kudeaketa Planean aurreikusitako habitatak hobetzeko diren sasi-garbitzeei dagokienez, aurkeztutako memoriak edo proiektuak espresuki adieraziko du zer habitat motatan egin behar den sasi-garbitzea.\n3.–Basoberritzeei loturik ez dauden itxiturak.\n2. Larre naturaletan, bakar-bakarrik aurreko atalean abeltzaintzarako zehaztutako sasi-garbitzeetarako esleipen baldintza berberetan. Eragile pribatuen eskaeren kasuan, horrez gain itxi beharreko eremuak 20 hektareatik gorakoa izan behar du.\n3. Basogintzaren plangintzarako tresna batean aurreikusitakoak, hermendiko erabileren zonifikazioa ezartzera bideratuak. Kasu horretan, salbuespenak xedatzen ahalko zaizkio 2. apartatuan xedatuari.\nOrobat, dirulaguntza jaso dezakete birsortzeak babesteko ezarritako itxiturak kentzeak, larreetan, edo basoak antolatzeko proiektuetan aurreikusitako jarduketak betetzeko egiten denean.\nArtzain elektrikoak ez dira diruz lagunduko.\n4.–Kimatzeak eta eitea emateko inausteak.\nDirulaguntza eman daiteke kimatzeko eta eitea eman beharrez inausteko, bakar-bakarrik, baldin eta basoberritzeetan egiten badira eta helburu nagusia kalitatezko zura ekoiztea bada. Basoberritzearen ondoko lehenbiziko hogei urtean, bi jarduketetarako baizik ez da emanen dirulaguntza, makaldietan egiten direnak izan ezik (gero zehazten dira).\nDirulaguntza eman daiteke kimatzeko, bakar-bakarrik, basoberritzeetako mantentze-lanak bat etorri direnean arestian aipatutako helburuarekin. Nahitaezkoa izanen da eskabidean hauek zehaztea: baso-masaren adina edo adin mota, kimatu beharreko zuhaitzen bataz besteko diametroa, eta inausiko diren espezieak.\n1. Lehenbiziko inausketa, 2,5 metroko garaiera bitartekoa: hektarea bakoitzeko, gehienez ere, 400 zuhaitzetarako dirulaguntza emanen da.\n2. Garaierako inausketa, 2,5 metrotik 5 metrora bitartekoa: hektarea bakoitzeko, gehienez ere, 250 zuhaitzetarako dirulaguntza emanen da.\n1. Garaierako inausketa, 2,5 metrotik 5 metrora bitartekoa: hektarea bakoitzeko, gehienez ere, 250 zuhaitzetarako dirulaguntza emanen da.\nB modalitatea. Biodibertsitatea. (08.05.01 eragiketa)\nDiruz lagundu daitezke, bakar-bakarrik, beste edozein modalitatetan sarturik ez dauden ekintzak, helburu nagusia izanik basoko espezieen habitatak kontserbatzea, aurreikusirik badaude Kontserbazio Bereziko Eremuen Kudeaketa Plan onetsi batean edo mendi horietarako diren basogintzako antolamenduko proiektuetan. Ibarbasoak lehengoratzeko lanei dagokienez, landaketarekin zerikusia duten lanei aplikatuko zaizkien arau teknikoak ur ibilguekin muga egiten duten landaketen lehenbiziko bost metroko tartean aplikatzen diren berberak izanen dira, barnean dela mantentze-lanen plana aurkeztu eta gauzatu beharra.\nC modalitatea. Aholkularitza, prestaketa eta erregistro telematikoa baso proiektu eta memorien dokumentazio teknikorako eta obra zuzendaritza (08.05.01 eragiketa)\n1.–Basoen eta Ehizaren Zerbitzuak onartutako kontrata bidezko exekuzio aurrekontuaren %5ekoa izanen da; diru kopuru horrek ez du gaindituko dokumentazioa prestatzeak izan duen kostu erreala. Dokumentazio teknikoa agiri bakarra izanen da. Hamahirugarren oinarrian zehazten den gutxieneko edukia izanen du, eta espedientean eskatzen diren neurri/azpineurri guztiak jasoko ditu. Kontrata bidezko exekuzioaren aurrekontuaren barne da Administrazioak onartzen duen inbertsioa, gehi industria mozkina eta gastu orokorrak (BEZik gabe).\n2.–Dokumentazio teknikoari dagokion dirulaguntza ordainduko da baldin eta espedientean sartutako ekintza bat, gutxienez, ordaintzen bada.\n3.–Oinarri honetan aipatzen den dokumentazioa telematika bidez aurkeztuko da, 13. oinarrian (Laguntza-eskaera eta dokumentazio osagarria) adierazi bezala.\n4.–Laguntza-eskaera onartzeko modukoa izateko, proiektuek (ezinbesteko agiria da guztira, BEZa gabe, 15.000 eurotik gorako aurrekontu osoa duten eskaeretan) eta memoria teknikoek (ezinbesteko agiria da guztira, BEZa gabe, 15.000 euroko edo hortik beherako aurrekontua duten eskaeretan) honako eduki hau jaso beharko dute:\nProiektuek atal hauek izanen dituzte, gutxienez: memoria, aurrekontua, baldintza-agiriak, Ingurumen ukipenen azterlana edo Ingurumen eraginaren azterlana (arloko foru araudiak hala eskatzen duenean), 1:10.000ko edo eskala handiagoko planoak eta segurtasun eta osasun azterlan oinarrizkoa, indarreko araudiarekin bat.\nMemoria teknikoa eskatzen den kasuetan, honakoak bildu beharko ditu: memoria, aurrekontua, Ingurumen ukipenen azterlana (arloko foru araudiak hala eskatzen duenean) eta 1:10.000ko edo eskala handiagoko planoak.\nJarduketaren batek KBEetan edo BGLetan (Batasuneko garrantzizko lekuak) sartutako lurrak ukitzen dituenean, proiektuak edo memoriak beti jasoko du leku horretako kontserbazio balioei egindako ukipenen ebaluazioa.\n–Memoria: laguntza zein jarduketatarako eskatzen den, haiek deskribatu beharko ditu, baita jarduketaren aurrekariak eta helburuak ere. Helburuak guztiz garrantzitsuak dira. Helburu horiek behar bezala justifikatzen ez badira, gerta liteke proposatutako ekintzak dirulaguntzarik gabe gelditzea.\nDeialdi honetako ekintza bakoitzean zehaztutako informazio guztia sartu beharko da: jarduketak ukitutako espeziea(k), landaketa urtea basoberritze berrietako mantentze-lanetarako, mantentze-lanetarako plan bakuna aurreko oinarrietan zehaztutako ezaugarriekin, inauste eta kimatze lanetarako behar diren datuak, eta abar.\n–Baldintza-agiria: proiektuetan baizik ez da eskatuko. Laguntza zein lanetarako eskatu den, lan horiek guztiak aipatu beharko ditu, eta adierazi, gutxienez, obra bakoitzean erabiliko diren baliabideak.\n–Aurrekontua: guztiz bat etorriko da “Eskatutako ekintzak” izeneko inprimakian jasotako datuekin, eta dokumentu hauek osatuko dute, gutxienez:\n–Planoak: laguntza zer jarduketatarako eskatu den, horren erreferentzia geografiko guztiak eman beharko dira, onartzen diren aldaketak barne (horrelakorik badago), baita eremu horietara sartzeko behar den informazio guztia ere (sartzeko pistak), Basoen eta Ehizaren Zerbitzuko langileek jakin dezaten non dauden. Honako hauek izanen ditu, gutxienez:\nPlano zehaztua, 1:10.000 eskalakoa edo eskala handiagokoa, lan berezietarako, hala nola, pistak irekitzeko. Maldarik gabeko topografia duten tokietan ez da sestra-kurbarik beharko.\n–Ingurumen ukipenen azterlana: gutxienez datu hauek jasoko ditu:\nAurreko puntuan aipatutako alderdi bakoitzean planak edo proiektuak izan ditzakeen ukipenen deskribapena eta balorazioa.\n–Segurtasun eta osasun azterlan oinarrizkoa. Agiri hau proiektuetan baizik ez da eskatuko, eta eduki hau izanen du:\na) Obra zuzendaria, baita proiektuaren egilea ere, arlo horretako unibertsitate-teknikari eskudunak izanen dira, indarrean dagoen legeriaren arabera.\nb) Obra zuzendariak eguneratua eraman beharko du obra liburua.\nc) Obra liburuak honako hauek bildu beharko ditu, gutxienez: lanen hasierako akta, ziurtagiri bakoitzaren akta, obra aldaketen aktak, horrelakorik badago, prezio kontrajarrien aktak, horrelakorik badago, eta lanen bukaerako ziurtagiriaren akta.\ne) Basoen eta Ehizaren Zerbitzuak obra liburua aurkezteko eska dezake edozein momentutan.\nBasoen eta Ehizaren Zerbitzuak likidatzen duen kontrata bidezko exekuzio aurrekontuaren %6koa izanen da dirulaguntza. Dirulaguntzak ez du inola ere kostu erreala gaindituko.\nE modalitatea. Azpiegitura txikiak (08.05.01 eragiketa)\n1.–Dirulaguntza jaso dezakete azpiegitura txikiek, osoki baso lurretan badaude eta erabilera publikoaren erregulazioa hobetzen badute; esaterako, zurezko atakak edo mendiaren jostetarako erabilerari lotutako beste batzuk:\n–Edateko ureko iturriak, bidexkak eta aparkalekuak hobetzea. (kanpoan gelditzen da bidexka edo aparkaleku berriak egitea). Bidexken mantentze-lanen eta hobekuntzen barnean hauek daude: zorua hobetzea, bazterretako sasiak garbitzea eta landaredia inaustea, eta arekak eta ura husteko sistemak hobetzea.\n–Eremuaren barnean erabilera publikorako azpiegitura berriak sortzea, kategoria hauetako batean: naturagunearen erabiltzaileen segurtasuna hobetzeko elementuak; esaterako, pasarelak, balizak edo disuasiorako hesi fisikoak, harmailak, hesiak, etab.; kanpoko altzariak, argibideetarako panelen euskarriak, naturagunearen barneko seinalizazio-elementuak, baldin eta seinalizaziorako eskuliburu homogeneorik badago gune horretan, toki-erakundeak onetsia. Nolanahi ere, horretarako, baso-kudeaketa jasangarriko zur ziurtatua erabiliko da batez ere.\n2.–Erabiliko den gai nagusia zura izanen da, jatorri jasangarria duena, eta horretarako behar den baso ziurtagiria izanen du: PEFC, FSC® edo jatorri hori bermatzen duen beste edozein.\n3.–Eskatzaileak azpiegitura horien mantentze-lanak egin beharko ditu nahitaez, eta gastu horrek dirulaguntza jaso dezake geroko kanpainetan.\nHonako modalitate hauek jaso dezakete dirulaguntza:\n–C modalitatea: Aholkularitza, prestaketa eta erregistratze telematikoa baso proiektu eta memorien dokumentazio teknikorako eta obra zuzendaritza.\nC modalitaterako 1. puntukoa aplikatuko da, basogintzako azpiegituretako ekintzei dagokienez eta proiektuen eta memoria teknikoen gutxieneko edukiari eta dokumentazioaren erregistro telematikoari dagokienez.\n–D modalitatea. Basoko bideak egin eta hobetzea (04.03.05 eragiketa).\nb) Lur-berdinketa hobetzea (zelaitzea eta konpaktazioa barne).\nToki-erakundeen kasuan, ez da dirulaguntzarik emanen, edo, hala denean, eskatzen ahalko da itzul daitezela azpiegiturak egiteko edo mantentzeko jasotako dirulaguntzak, baldin horiei udal tasak jartzen bazaizkie eta, Basoen eta Ehizaren Zerbitzuaren ustez, baso kudeaketa zailtzen badute zerbitzua ematen duten lurraldean, 13/1990 Foru Legearen 6. artikuluko 6. puntuan ezarritakoarekin bat. Kasu horietan, eskaera egiteko unean toki-erakundeak komunikatu beharko du tasa horiek aplikatzen direla eta horiek inplementatzeko arrazoiak azaldu beharko ditu. Horretan toki-erakundearekin desadostasunik izanez gero, eta ebazpen honen ondorioetarako bakarrik, Basoen eta Ehizaren Zerbitzuaren irizpidea gailenduko da. Irizpide hori behar bezala arrazoitu behar da, eta ukitutako toki-erakundeek alegazioak aurkezten ahal dituzte.\nBasoko bideak egiteko eta hobetzeko arau teknikoak.\nEz da dirulaguntzarik emanen aldi baterako basoko bideetarako, egurra ateratzeko bidezidorretarako eta baso aprobetxamendua eta lanak egiteko beharrezkoak diren nahitaezko sarbideetarako, baldin lanak bukaturik ez badira nahitaez eta etengabe erabiltzen mendia behar bezala kudeatzeko. Halaber, ez da azpiegituretarako dirulaguntzarik emanen baldin horien helburu nagusia bada baserri, etxebizitza, nabe eta abeltzaintzako azpiegiturei sarbidea ematea.\nBasoko bideetarako (nagusiak eta bigarren mailakoak) eta kargaleku iraunkorretarako bakarrik emanen dira dirulaguntzak. Kargaleku iraunkortzat joko da baso aprobetxamenduen ondorioz moztutako zuhaitz edo enborren multzoa biltzen den tokia. Bertan produktu horiek sailkatu edo metatzen dira gero industriara edo beste destino batera eramateko.\nHirugarren kasurako, teknikoki justifikatuko da obra egiteko beharra, abeltzaintza estentsiboa zuzen kudeatzeko, eta larratzeko eremuak eta dauden Azienda Larriko Unitateak identifikatuko dira, eta garrantzitsutzat jotzen den beste edozein informazio tekniko ere emanen da.\nDirulaguntza ematen ahal da basoko bide iraunkorretako bazterreko sasiak garbitzeko, baldin aurreko 3 urtean toki berean jardun ez bada. Printzipio hori aplikatuko zaie, oro har, bide horiek mantentzeko lanei, hala nola, hodiak edo arekak garbitzeari, non ez dagoen bestela jokatzeko arrazoi teknikorik, konparaziorako, ibaialdiek edo beste hondamendi natural batzuek sortutako kalteak.\n2. Laguntzen ahal den inbertsioak gutxieneko eta gehieneko muga hauek izanen ditu:\n2.1. Toki-erakundeek sustaturiko basolanen eskaeretarako: 200.000 (berrehun mila) euro gehienez eta 5.000 (bost mila) euro gutxienez eskaera bakoitzeko. Aurreko kanpainetan lurra prestatzeko dirulaguntza jaso duten lurretan landaketa egiteko lanak, basoberritzeak mantentzeko lanak (udako garbiketak, hutsarteak betetzea eta bestelakoak) edo nahitaez bete beharreko bestelako mantentze-lanak baizik sartzen ez duten eskaeren kasuan, lan horiek aurreko kanpainetan dirulaguntza izan badute edo oso-osorik Nafarroako Gobernuak egin baditu, ez da inbertsioetarako gutxieneko muga hori aplikatuko.\n4. Inbertsioaren gutxienekoa eta gehienekoa zehazteko, aintzat hartuko da kontrata bidezko gauzatzearen aurrekontua, bai kontzesioan bai Basoen eta Ehizaren Zerbitzuak onartutako eta baliozkotutako ordainketan. Aipatutako zerbitzuak Nafarroako Baso Jardueraren Prezioen Tarifak erabiliko ditu erreferentziatzat, aurrekontu hori baliozkotzeko. Aurkeztutako memorian edo proiektuan agertzen diren prezioak tarifa horien araberakoak ez badira, hura idatzi duen teknikariak justifikatu beharko du, eta Basoen eta Ehizaren Zerbitzuak onartu edo ukatu eginen du, hori guztia 6. oinarriko 2. puntuan adierazitako kostuen moderazioa aplikatuz. Ordainketan, lanen amaierako eta eskatutako ekintzen inprimakiak berrikusiko dituzte.\n5. Laguntza kalkulatzeko, modalitate bakoitzean, taula honetan agertzen diren portzentaje hauek aplikatuko zaizkio onartzen den inbertsioaren zenbatekoari, BEZa kenduta. Inbertsioan onartzen den zenbatekoa, BEZa kenduta, bi hauen arteko txikiena izanen da: batetik, onuradunak aurkezten duena, eta bestetik, eskualdeko kudeaketa atalek onartzen dutena, laguntza eskaera ebaluatu eta kontrola aplikatu ondoren, bai laguntza emateko orduan, aurkeztutako inbertsioaren deskribapenaren eta justifikazioaren arabera, bai ordaintzeko orduan, egindako inbertsioaren arabera, eta betiere kostuen moderazioa aplikatuta bi une horietan.\n6. Onartzen den zenbateko hori (hala laguntza ematean nola ordaintzean) espediente bakoitzeko gutxieneko inbertsio diruz lagungarriaren zenbatekoa baino handiagoa izan beharko da (ikus oinarri honen 2. puntua). Bestela, laguntza-eskaera ukatuko da.\nERAGILE PRIBATUEN BASO BATASUNAK\n(diruz lagunduko den %)\nMENDI KATALOGATU GABEAK, ETA KBEak EZ DIRENAK\nGAINERAKO ERAGILE PRIBATUAK\nBasoberritzeak (**08.05.01) (1)\nBasolanak (** 08.05.01)\nSasi garbiketa eta beste lan batzuk, berezko birsortzeari laguntzeko\nKBEetan aurreikusitako habitatak hobetzeko sasi garbiketak\nDokumentazio teknikoa (*) (**08.05.01 eta 04.03.05)\nObra zuzendaritza (*) (**08.05.01 eta 04.03.05)\nBasoko bideak eta kargaleku iraunkorrak eraiki eta mantentzea (**04.03.05) (3)\n(*) Dirulaguntzaren portzentajeak 7. oinarrian (C modalitatea) ezarritakoak dira.\n(1) A.1 modalitateko dirulaguntzaren gehieneko muga ehuneko hamabost puntu igoko da ekintzak Fusarium circinatumak hartutako esparru batean egiten direnean, edozein eskatzaile motatarako.\n(2) Itxiturak egiteko kasuetan, soilik toki-erakundeak beren hermendien zonifikazio prozesuetan inplikaturik badaude, basoak antolatzeko proiektuan onetsita dutelako, dirulaguntzaren gehieneko muga bost puntu igoko da.\n(3) Basoko bideak eta kargaleku iraunkorrak eraiki eta hobetzeko ekintzetarako dirulaguntzaren gehieneko muga igo eginen da, eskatzaile mota edozein delarik ere, baldin kasu hauetakoren bat gertatzen bada eta eskaeran justifikatzen bada:\n–Xedeko ekintzak 2019ko abuztuaren 1etik eskaera aurkeztu bitarte azpiegituretan eragina izan duten hondamendi naturalen ondorio direnean: 5 puntu.\n–Akordio bat egin denean espediente administratibo berean batera saltzeko zurezko produktuak edo egurretarako direnak: 3 puntu. (Salmentan honako hauen aprobetxamendua sar daiteke: bi toki-erakunde edo gehiago, toki-erakunde bat edo gehiago eragile pribatuekin edo bi eragile pribatu edo gehiago). Gertakari hori ziurtatzen duen toki-erakundeko idazkariaren edo toki agintari eskudunaren ziurtagiria aurkeztu beharko da, baita eragile pribatuaren erantzukizunpeko adierazpena ere.\n–Bi toki-erakunderi edo gehiagori ematen zaienean zerbitzua, eta horien arteko akordio idatzia dagoenean erabili ahal izateko: 5 puntu.\n–Baso aprobetxamenduen administrazio baldintzen agirietan toki-erakundeak atal bat sartzen duenean non baloratzen duen egurketariak bere esku izatea zaintza katea mendia ziurtaturik dagoen sisteman, eta hori frogatzeko idazkariaren edo toki agintari eskudunaren ziurtagiria aurkezten duenean: 2 puntu.\n9. “Mendi katalogatuak eta KBEak” zutabean ezarritako portzentajeak aplikatuko dira toki-erakundeak aurkeztutako jarduketa guztietarako, baldin eta toki-erakundea Onura Publikoko Mendien titularra bada edo bere herri-lur guztiak edo haien zati bat KBE batean badaude, edo baso elkarteak badira. Baldintza hori betetzen ez duten gainerako eskaerei “Mendi katalogatu gabeak, eta KBEak ez direnak. Gainerako eragile pribatuak” izeneko zutabeko portzentajeak aplikatuko zaizkie.\nBasoberritze berrietan paratzea edo babestu gabeko basa-faunak kalteturiko basoberritzeetan\nGaraieran inaustea (gehienez 250 zuhaitz/ha)\n2,5 m arte kimatzea (gehienez 400 zuhaitz/ha)\n2,5 eta 5 m arte kimatzea (gehienez 250 zuhaitz/ha)\nBerezko birsortzea babestea - ezartzea\nBerezko larrea - ezartzea\nBerezko birsortzea babestea - mantentzea\nBerezko larrea - mantentzea\nSasi garbiketa basoko bideen bazterretan\nHodia (fabrika-obra barne)\nAisiarako azpiegitura txikiak\nJartzea (segurtasuneko elementuak, altzariak eta seinaleztatzeko euskarriak eta elementuak)\nMantentze-lanak (iturriak, bidexkak eta aparkalekuak)\n2. Nafarroako 2014-2020 Landa Garapeneko Programaren Jarraipen Batzordeak 2020ko martxoaren 17an onetsitako hautapen irizpideen arabera, eskaerak lehenesteko hurrenkera eginen da balorazio irizpideak aplikatuz lortzen diren puntuak batuta.\n2.1. 08.05.01 azpineurriko ekintzetan aplikatu beharreko irizpideak, toki-erakundeen eskaeretarako.\nToki-erakundearen mugartean badira Onura Publikoko Mendiak\nToki-erakundearen mugartean badira Kontserbazio Bereziko Eremuak\nToki-erakundearen mugartean badira antolamendu proiektua edo baso plangintzarako tresna indardunak dituzten hermendiak, eta Basoen eta Ehizaren Zerbitzuaren adostasunarekin gauzatzen dira\nToki-erakundearen mugartean, badira Basoen Kudeaketa Jasangarriaren Ziurtagiria duten hermendiak, edo lanen azken ziurtapen eguna baino lehen ziurtatu asmo direnak\nToki-erakundearen mugartean, badira neurri bereziei loturiko hermendiak, Fusarium circinatuma dagoelako\n2.2. 08.05.01 azpineurriko ekintzetan aplikatu beharreko irizpideak, eragile pribatuetarako.\nEskatzailea Kontserbazio Bereziko Eremu deklaratuta dauden mendien jabea/kudeatzailea da (1)\nAurkeztutako proiektuaren edo memoriaren egokitasuna eta bideragarritasun teknikoa (2)\nEskatzailea neurri bereziei lotutako mendien jabea/kudeatzailea da, haietan Fusarium circinatuma dagoelako\nBaso jabeen elkarte batek aurkeztu du eskaera (3)\n(1) Honela baloratuko da:\na. 15 puntu, eskaeraren aurrekontuaren %20 edo gehiago KBEko lurretan gauzatzen bada.\nb. 5 puntu, eskaeraren aurrekontuaren %20 baino gutxiago KBEko lurretan gauzatzen bada.\n(2) Dirulaguntzen balorazio batzordeak, unitate teknikoen proposamenean oinarrituta, aurkezten diren proiektu eta memorien balorazio teknikoa eginen du. Bakoitzari 15 puntu emanen ahalko dio gehienez, honako hauek kontuan harturik: kalitate teknikoa, aurkeztutako xehetasun teknikoak eta jarduketak basoen ekosistemak hobetzeari begira izanen dituen ondorioak. Aurreko kanpainan prestaketarako dirulaguntza jaso duen lurra basoberritzea eskatzen duten espedienteetan, gehieneko puntuazioa emanen da irizpide honetan, ekintza estrategikotzat jotzen baita.\n(3) Honela baloratuko da:\n–10 puntu, baso batasunak kudeaketa plan tekniko bat onetsia badu.\n–5 puntu, baso batasunak ez badu kudeaketa plan tekniko onetsirik.\n2.3. 04.03.05 azpineurriko ekintzetan aplikatu beharreko irizpideak, toki-erakundeen eskaeretarako.\nToki-erakundearen mugartean badira antolamendu proiektua duten hermendiak, eta proiektu hori Basoen eta Ehizaren Zerbitzuaren adostasunarekin gauzatzen da\n2018. urtean, laguntza eskatu arte, gertatutako hondamendi naturalek (uholdeak, uraldiak) hondatutako baso-azpiegiturak lehengoratzeko laguntzak eskatzen dira (2)\n(2) Baso eta mendietako zur produktuak edo egurretarako direnak mobilizatzea helburu nagusi duten azpiegiturak bakarrik hartuko dira kontuan, eta toki-erakundeak egoera horren berri eman dionean Nafarroako Gobernuari kanpaina hasi baino lehen, memorian edo proiektuan adierazita gertaera eragilea, eragindako kaltea eta noiz gertatu zen hondamendia.\n2.4. 04.03.05 azpineurriko ekintzetan aplikatu beharreko irizpideak, eragile pribatuen eskaeretarako.\n2018. urtean, laguntza eskatu arte, gertatutako hondamendi naturalek (uholdeak, uraldiak) hondatutako baso-azpiegiturak lehengoratzeko laguntzak eskatzen dira (3)\nBaso jabeen elkarte batek aurkeztu du eskaera (4)\n(2) Dirulaguntzen balorazio batzordeak aurkezten diren proiektu eta memorien balorazio teknikoa eginen du. Bakoitzari 15 puntu emanen ahalko dio gehienez, honako hauek kontuan harturik: kalitate teknikoa, aurkeztutako xehetasun teknikoak eta jarduketak basoen ekosistemak hobetzeari begira izanen dituen ondorioak.\n(3) Baso eta mendietako zur produktuak edo egurretarako direnak mobilizatzea helburu nagusi duten azpiegiturak bakarrik hartuko dira kontuan, eta sustatzaileak egoera horren berri eman dionean Nafarroako Gobernuari kanpaina hasi baino lehen, memorian edo proiektuan adierazita gertaera eragilea, eragindako kaltea eta noiz gertatu zen hondamendia.\n(4) Honela baloratuko da:\n1. Laguntzak norgehiagokako araubidearen bidez tramitatuko direnez, eskaeren hurrenkera bat ezarriko da, 9. oinarrian zehaztutako balorazio irizpideak aplikatuz, eta irizpide horiek aplikatuta balorazio handiena lortzen duten eskaerei laguntza emanen zaie, deialdian finkatutako kreditua gainditu gabe, betiere Nafarroako Landa Garapenerako 2014-2020 Programaren Jarraipen Batzordeak 2020ko martxoaren 17an onetsitako gutxieneko puntuazioa lortzen bada.\n2. Berdinketarik izanez gero, honela trenkatuko da:\nToki-erakundeen kasuan, espediente bakoitzeko gehieneko puntuazioan berdinketa gertatuz gero, 08.05.01 azpineurriko ekintzei dagokienez, 1., 2., 3., 5. eta 6. ataletan puntuazio altuena lortzen dutenak lehenetsiko dira, ordena horrexetan, eta 04.03.05 azpineurriko ekintzei dagokienez, 1., 2., 3., 5. eta 6. ataletan puntuazio altuena lortzen dutenak, ordena horrexetan.\nEragile pribatuen kasuan, espediente bakoitzeko gehieneko puntuazioan berdinketa gertatuz gero, 08.05.01 azpineurriko ekintzei dagokienez, 1., 2., 3., 5., 6., 7. eta 8. ataletan puntuazio altuena lortzen dutenak lehenetsiko dira, ordena horrexetan, eta 04.03.05 azpineurriko ekintzei dagokienez, 1., 2., 3., 5., 7. eta 6. ataletan puntuazio altuena lortzen dutenak, ordena horrexetan.\nBi kasuetan, aurreko irizpideak aplikatuta ere berdinketak jarraitzen badu, diruz lagungarria ez den inbertsioaren arabera (handienetik txikienera) ordenatuko dira espedienteak. Halakotzat hartuko da onartutako kontrata bidezko exekuzio aurrekontu osoaren eta emandako dirulaguntza osoaren arteko aldea.\n3.–Gertatzen bada ekintzaren bat edo batzuk, laguntza onartua izan arren, gero ez gauzatzea, halakoetan, onuradunek horren berri eman beharko dute lehenik, hurrengo oinarri arautzailean aurreikusten den gisan, eta gero etorriko da laguntza horiek emateko ebazpenen aldaketa neurri eta onuradun mota bakoitzeko. Horren ondorioz libre gelditzen diren zenbatekoak erabiltzen ahalko dira aurrekontuko diru-izendapena aski ez izateagatik laguntza ukatu zaien eskatzaileei emateko. Lehenbiziko, erreklamazioei edo kontzesioan atzemandako akatsei erantzuteko, eta gero laguntzak emateko aurrekontuan kontsignatze nahikoa ez izateagatik laguntza ukatu zitzaien eskatzaileei. Horretarako, balorazio irizpideak aplikatzearen ondorioz ateratzen den lehentasun hurrenkerari jarraituko zaio.\n–25 puntu izan litezkeen 90ren gainean, 08.05.01 neurrian sarturiko ekintzetarako.\n–25 puntu izan litezkeen 90ren gainean, 04.03.05 neurrian sarturiko ekintzetarako.\n–25 puntu izan litezkeen 85en gainean, 04.03.05 neurrian sarturiko ekintzetarako.\n5. Oinarri honen 3. puntua aplikatzearen ondorioz, neurrietariko baterako dagoen aurrekontu-kreditua aski ez bada laguntzarako eskubidea duten eskaera guztiei dirulaguntza emateko, ezetsi eginen dira aurrekontuan zuzkidura aski ez izateagatik aintzat hartu ezin direnak.\na) Onuradunek bete beharko dituzte Dirulaguntzei buruzko 11/2005 Foru Legearen 9. artikuluan (Onuradunek bete beharrekoak) ezarritako betekizun orokorrak.\nb) Toki-erakundeek bete beharko dituzte Kontratu publikoei buruzko apirilaren 13ko 2/2018 Foru Legean eta hura aldatu zuen martxoaren 26ko 15/2019 Foru Legean ezarritako kontratazio arauak, 8.09/2014 (EB) Erregelamenduaren 48. artikuluko 2. puntuan aurreikusitakoa ere bete ahal izateko.\nc) Inbertsioak egin beharko dituzte Ingurumeneko zuzendari nagusiak laguntzak banatzeko emanen duen ebazpenean ezarritako baldintzei jarraikiz, eta deialdian ezartzen den epearen barrenean. Zilegi da jarduketa berean aldaketa partzialak egitea hasieran emandakoaren gainean, Basoen eta Ehizaren Zerbitzuak onesten baditu.\nd) Ordainketa ebatzi arte, 5. oinarrian ezarritako betebeharrei eustsi behar zaie, baita 9. oinarrian jasotako balorazio irizpideen ondoriozkoei ere.\ne) Behar diren argibideak ematea inbertsioaren alderdi tekniko eta ekonomikoei buruz, baita neurri honen esparruan jasotako laguntzei buruz ere, haren jarraipena eta ebaluazioa bideratzeko adierazleak prestatzeko.\nf) Eskaera zehazten, justifikatzen eta baloratzen duen dokumentazio teknikoa aurkeztea.\ng) Eskaerako jarduketak bateragarriak izanen dira naturagunearekin eta naturaguneei eta mendiei buruzko Nafarroako legeekin.\nh) Landa eremuko ondarea errespetatzea, sustatzen dituzten jarduketetan.\nj) Dirulaguntza jaso duten inbertsioak finantzatzeko beste dirulaguntza publiko eta laguntza batzuk eskatu edo lortu badira, horren berri ematea Landa Garapeneko eta Ingurumeneko Departamentuari. Jakin bezain laster emanen da horren berri, eta, nolanahi ere, ordainketan jasotako dirua zertan erabili den frogatu baino lehen. Diruz lagundutako gastuak izanen dira onuradunak egiazki ordaindu dituenak. Dirulaguntza hauek bateraezinak dira helburu bererako Eskualde Garapenerako Europako Funtsaren kargura ematen direnekin edo Nafarroako Gobernuko Landa Garapeneko eta Ingurumeneko Departamentuak ematen dituenekin. Deialdi honen bidez jasotako dirulaguntza eta Toki Administrazioko Inbertsio Planaren ekarpena ezin dira izan inbertsioaren kostu osoa baino handiagoak.\nk) Dirulaguntza ematen duen ebazpen proposamena egiten denean, Dirulaguntzei buruzko 11/2005 Foru Legearen 13. artikuluan onuradun izateko ezarritako debekuetatik bat ere ez da urratu behar, eta, zehazki, Gizarte Segurantzarekiko zorrak eguneratuak eta zerga guztiak pagatuak izan behar dira.\nl) Basoen eta Ehizaren Zerbitzuko langileei dirulaguntzen xedeko lurzatietan sartzen utzi behar zaie, lanak gainbegiratzeko eta, hala bada, hurrengo 5 urtean inbertsioei eusteko konpromisoa bete ote den ikuskatzeko.\nll) Laguntza jaso duten ekintzak gauzatu gabe utziz gero, horren berri eman beharko zaio Basoen eta Ehizaren Zerbitzuari, laguntza eman dela jakinarazi eta bi hilabetean, gehienez ere; horrenbestez, laguntza ematen duen hasierako ebazpena aldatzeko eskatuko da.\nm) Jasotako diruaren erabilerari buruzko frogagiriak gordeko dira, agiri elektronikoak barne, egiaztatze eta kontrol lanen xede izan daitezkeen bitartean.\nn) Ordainketan 50.000 eurotik gorako laguntza jasotzen duten inbertsioetarako, onuradunak informazio panel bat (gutxienez ere A3 tamainakoa) edo plaka bat ezarri beharko du gutxienez, proiektuari buruzkoa, non nabarmenduko baita Europar Batasunaren finantza laguntza jaso dela, jendeak ongi ikusteko moduko toki batean. Gainera, Europako ikurra agertuko da, helbide honetan dauden arau grafikoen araberakoa: https://europa.eu/european-union/about-eu/symbols/flag_es. Harekin batera, irakurgarri hau: “Landa Garapenerako Europako Nekazaritza Funtsa: Europak landa eremuetan inbertitzen du”.\no) Jasotako funtsak itzultzea, oinarri arautzaile hauetan ezarritako kasuetan.\np) Onuradunen betebeharra da behar bezala mantentzea laguntzari esker hobetutako azpiegiturak, instalazioak, ekipamenduak edo lurrak. Laguntza ordaindu eta hurrengo bost urteko epean gauzatu behar dira inbertsioak. Diruz laguntzen den inbertsioan ezbeharren bat gertatuz gero, onuradunak horren berri eman beharko dio Basoen eta Ehizaren Zerbitzuari, eta ezbeharra eragin duten zergatien berri eman, zerbitzuak inbertsioei eusteko konpromisoari buruz behar diren neurriak har ditzan.\nk) Laguntza emateko edo ordaintzeko ebazpen proposamena ematen denean, sartuta ez egotea ingurumenaren edo basoen arloetako zehapen-espediente baten hasieran.\n1. Laguntzen eskaerak telematika bidez aurkeztuko dira, SGANA aplikazio informatikoa erabiliz, horrexetarako gaitu baitu Landa Garapeneko eta Ingurumeneko Departamentuko Basoen eta Ehizaren Zerbitzuak. Eskabidea beste bide batzuk erabiliz tramitatuz gero, dagokion instrukzio unitateak eskatzaileari eskatuko dio SGANA aplikazioaren bidez egin dezala, gehienez ere 10 egun balioduneko epean, eta adieraziko dio hala egin ezean eskaeran atzera egin duela ondorioztatuko dela. Kasu horretan espedientea artxibatzeko ebazpena eman eta jakinaraziko da, Dirulaguntzei buruzko azaroaren 9ko 11/2005 Foru Legearen 19.3 artikuluan xedatu bezala.\nEskaerek ingurumen baimena ere eskatzeko balioko dute.\n2. Eskaera aurkeztu aurretik egindako gastuak ez dira diruz lagungarriak izanen, eragiketa honek eragin pizgarria izan nahi duelako, Zuzentarauen I) zatiko III. kapituluaren 3.4 puntuan eta Batzordearen 2014ko ekainaren 25eko 702/2014 (EB) Erregelamenduaren 6. artikuluan erabakitakoarekin bat, salbu eta seigarren oinarriaren a) atalean aurreikusitakoari lotutako kostu orokorrak, konparazio batera, arkitekto, ingeniari eta aholkularien zerbitzu-sariak, ingurumen eta ekonomia aldetiko jasangarritasunaren gaineko aholkularien zerbitzu-sariak, bideragarritasun azterlanak barne; bideragarritasun azterlanek diruz lagungarriak izaten segituko dute, nahiz eta, azterlan horien emaitzen ondorioak ikusita, ez egin a) letran adierazitako inolako gasturik. Egoera hori justifikaturik geldituko da laguntza eskaeraren 5. inprimakiaren 2. atalean.\n3. Laguntza eskaera guztiekin batera II. eranskineko dokumentu hauek aurkeztu beharko dira. “Laguntza eskaerak”.\na. Eskabide ofiziala, betea, zigilatua eta sinatua (1. inprimakia).\nb. IFK/IFZren fotokopia: beharrezkoa izanen da, bakar-bakarrik, eskatzailea erregistraturik agertzen ez denean Landa Garapeneko eta Ingurumeneko Departamentuaren SGANA kudeaketa-aplikazioan.\nc. Transferentzia bidez ordaintzeko eskaera, behar bezala betea, beste banku batean helbideratuta kobratu nahi bada eta Administrazioak haren daturik ez badu. Agiri hori helbide honetan eskuratu daiteke:\nd. “Eskatutako ekintzak” izeneko inprimakia (2. inprimakia). Proiektu edo memoria teknikoari erantsiko zaio, behar bezala betea, zigilatua eta sinatua. Inprimaki horren datuak eskatutako laguntzaren laburpena izanen dira eta beraz bat etorri beharko dute espedientean sartutako memoria edo proiektu teknikoan justifikatutakoekin. Argi gelditu beharko da jarduketarako lekuaren udalerri, poligono eta lurzatiaren katastroko erreferentzia.\ne. Eskatzaileek nahi badute dirulaguntzen eskabideen tramitazioan beste batzuek ordezkatu ditzatela, ordezkariendako baimena aurkeztu beharko dute (3. inprimakia), eredu normalizatuaren araberakoa, ordezkariaren NANaren fotokopiarekin batera; fotokopia hori ez da beharrezkoa izanen ordezkariak aurreko 3 kanpainetakoren batean aurkeztu baldin badu, edo laguntza hauen kudeaketan departamentuari laguntzen dion kabineteko bateko teknikari bat baldin bada.\nf. Ziurtagiriaren / erantzukizunpeko adierazpenaren inprimakia (5A inprimakia), betiere 2. atala beterik, eskaera aurkeztu aurretik jarduketak ez direla hasiko dioena.\ng. Ebazpen honetako “Balorazio irizpideak” atalean ezarritako puntuak eskuratzeko beharrezkoa den dokumentazioa, Basogintzako Administrazioaren eskutan ez dagoena. Bereziki, basogintzako jardueretarako laguntzetan, adieraziko da laguntzak eskatzen ote diren 2019ko abuztuaren 1etik, kanpaina honen eskaera aurkeztu arte, gertatutako ezbehar naturalen ondorioz hondaturiko basogintzako azpiegiturak lehengoratzeko.\nh. Eskaerako jarduketak ez baldin badaude Nafarroako Oihan Jardueraren Prezioen Tarifetan, hornitzailearen aukeraketa justifikatu egin beharko da, gutxienez ere proformako hiru fakturen bidez, hirurak alderatu ahal izateko.\ni. Memoria edo proiektu teknikoa (kontrata bidezko exekuzio aurrekontua 15.000 eurokoa edo hortik beheitikoa bada, “Memoria teknikoa” izenekoa aurkeztu behar da, eta 15.000 eurotik goitiko bada, “Proiektua” izenekoa aurkeztu beharko da, 7. oinarrian ezarritakoari jarraikiz), makaldiak kudeatzeko plana barne. Aski izanen da PDF edo Word formatuko artxibo bat, indarrean dagoen legeriaren arabera arlo horretan eskumena duen unibertsitateko teknikari eskudun batek elektronikoki sinatua eta oinarri hauetan ezarritako jarraibideen arabera egina. Artxiboetako bakar bat ere ez da zortzi megakoa baino handiagoa izanen. Planoak, gainera, SHP formatuan erantsiko dira. Kartografia digitalak ETRS89 proiekzioan egon beharko du.\nj. Basolanetarako dirulaguntzen deialdian lehenbiziko aldiz parte hartzen duten Mendi Batasunen kasuan, eskabidea batasunaren alde izanen da, eta honako dokumentazio osagarri hau erantsiko da:\n–Kudeaketarako plan tekniko onetsia (IDPOMa azaldu behar da laguntza eskaeran).\nk. Baso jabeen batasunek parte-hartzaileen izenen zerrenda aurkeztu behar dute, bertan adierazita haietako bakoitzaren NANa, batasuneko kide dela agertzen duen sinadura eta laguntza eskaeran sartzen dituen bere lurzatiak. Hurrengo kanpainei begira, zerrenda hori ez da eguneratu beharko aldaketarik ez badu.\nl. Eragile pribatuen kasuan, lursailak erabil daitezkeela frogatzen duen dokumentazioa (4. inprimakia).\nKatastroaren arabera eskatzailea jarduketako lurzatiaren titularra bada, ez da beharrezkoa lurrak baliatzen ahal direla frogatzea. Bestela frogatu beharko du modu hauetako batean:\nm. Eskatzailea ez bada eskatutako lurzatien titularra, lurzatiaren titularraren baimenaren inprimakia, bere lurretan jarduketak egiteko (4. inprimakia). Ez da laguntzarik emanen partikularren artean edo toki-erakundeen eta partikularren artean titulartasunari buruz gatazka dagoen lurretarako.\nn. Eskaera batean ekintzen mantentze-lanak baizik ez bada sartzen, eta aurreko kanpainetan lan horietarako dirulaguntza eman bada, eskabidea eta eskatutako ekintzen inprimakia bakarrik aurkeztuko dira, honako hauek azalduz: jatorrizko espedientearen erreferentzia, egin nahi diren mantentze-lanen laburpen txiki bat eta ekintza bakoitzeko aurrekontua eta aurrekontu osoa, eta, kontrata bidezko gauzatze aurrekontu osoak 15.000 euroko inbertsioa gainditzen badu, proiektu teknikoaren kopia bat.\nñ. Basoko bideak eta azpiegitura txikiak eta kargaleku iraunkorrak egiteko eta hobetzeko ekintzetan aurreikusitako dirulaguntzaren gehieneko mugak gainditzea eskatzen bada, 8. oinarrian horretarako ezarritako erabaki eta ziurtagiri guztiak aurkeztu beharko dira. Dokumentazio hori eskabidearekin batera aurkezten ez bada, gero ezin izanen da zuzendu, eta ulertuko da eskatzaileak ez duela zuzentzeko aukerarik eskatuko.\no. Bakar-bakarrik onura publikoko mendien titular diren toki-erakundeen kasuan, erantzukizunpeko adierazpena, inbertsioaren %20ari buruzkoa, 5. oinarriaren 2. puntuko e) letran ezarrita dagoen bezala.\n4. Eskabidearekin batera aipatutako dokumentazioa aurkeztu ezean, dagokion instrukzio unitateak entitate eskatzaileari eskatuko dio gehienez ere 10 egun balioduneko epean zuzen dezala, eta adieraziko dio zuzendu ezean eskaeran atzera egin duela ondorioztatuko dela. Kasu horretan espedientea artxibatzeko ebazpena eman eta jakinaraziko da, Dirulaguntzei buruzko azaroaren 9ko 11/2005 Foru Legearen 19.3 artikuluan xedatu bezala. Toki-erakundeen eta izaera juridikoa duten eragile pribatuen kasuan, errekerimendua gaitutako helbide elektronikoaren bidez (hemendik aurrera, GHE) jakinaraziko zaie; izaera fisikoa duten eragile pribatuen kasuan, berriz, laguntza eskaeran jarritako posta elektronikoaren bidez jakinaraziko zaie, edo gutun ziurtatuaren bidez.\n5. Errekerimenduei elektronikoki erantzutea onartuko da, erregistro elektronikoa erabiliz tramitatzen badira, edota SGANA aplikazio informatikoan erregistratuta ere.\nBasoen eta Ehizaren Zerbitzuak bideratuko ditu neurri honetan jasotako laguntzak emateko prozedurak, Basoen eta Ehizaren Zerbitzuaren eskualdeko hiru atalen bidez, eskaera bakoitza haietako bati esleituz, espediente bakoitzak ukitutako eremuaren arabera. Ingurune Naturalaren Plangintza Estrategikorako Atalari dagokio laguntza emateko eta urteko ordainketa egiteko proposamena egitea.\n1. Basoen eta Ehizaren Zerbitzuak eskaerak ofizioz ebaluatuko ditu norgehiagokako prozeduraren arabera eta arau hauetan ezarritako balorazio irizpide, modu eta lehentasunen arabera.\n2. Behar diren kontrolak eginen dira eskaerak onartzeko modukoak direla eta eskatutako jarduketak mendiaren beharretara egokitzen direla egiaztatzeko. Kontrol horiek egiteko, instrukzio organoak joko du Foru Komunitatean eta/edo beste administrazio batzuetan dauden erregistro ofizialetara edo eskura dauden bestelako informazio iturrietara, betiere laguntza-eskaera aurkezten den unean dagoen informazioaren arabera.\n3. Basoen eta Ehizaren Zerbitzuak, egindako ebaluazioa, kontrolak eta Balorazio Batzordearen txostena ikusita, laguntzak nori eman proposatzen duen txostena eginen du, neurri bakoitzeko eta eskatzaile mota bakoitzeko, eta Ingurumeneko eta Lurraldearen Antolamenduko zuzendari nagusiari igorriko. Laguntza emateko espedientean jaso beharko da onuradunak laguntza eskuratzeko behar diren baldintza guztiak betetzen dituela.\n17. oinarria.–Laguntza eskaerak aldatzea.\n1. Aurkeztutako eskaeren aldaketak onartuko dira, betiere ebazpen honen 4. puntuan (“Eskaerak aurkezteko epea”) aurreikusita dagoen epean egiten badira. Instrukzio organoaren balorazioaren menpe egonen da laguntza eskaeran aldaketak onestea. Horrez gain:\n–Proiektua teknikoki hobetzeko aldaketak baizik ez dira onartuko, eskatutakoaren helburua eta izaera aldatzen ez dituztenak.\n1. Ebazpen proposamenak ikusirik, Ingurumeneko Zuzendaritza Nagusiak dirulaguntzak emateari buruzko ebazpena emanen du.\n3. Neurri bakoitzeko ebazpenean dirulaguntza jasoko duten eskatzaileen zerrenda agertuko da, eta, kasua bada, espresuki adieraziko da gainerako eskaerak ezetsi direla. Horien artean agertuko dira ezetsi direnak deialdian ezarritako gehieneko kreditua gainditzeagatik, hau da, esleitutako aurrekontu-baliabideak mugatuak izatearen ondorioz, “Dirulaguntzak emateko modua eta baloraziorako irizpideak” izeneko 9. oinarrian ezarritako balorazio irizpideen arabera horietako bakoitzari emandako puntuazioa adieraziz. Horrela, onuradunen batek dirulaguntzari uko eginez gero, laguntzak ematen dituen organoak, deialdi berri bat egin behar izan gabe, zilegi izanen du puntuazio hurrenkeraren arabera haren atzetik dagoen edo dauden eskatzaileari edo eskatzaileei ematea, baldin eta onuradun baten ukoari esker kreditu aski askatu bada ukatutako eskaera bat bederen aintzat hartzeko.\n4. Deialdia ixten den egunetik sei hilabeteko epean jakinaraziko da ebazpena, eta honako hauek jasoko ditu: onartutako dirulaguntzaren zenbatekoa justifikatzeko nahikoa den informazioa, baldintzak eta, orobat, onuradunak bete behar dituen konpromisoak. Ebazpena posta elektronikoaren bidez jakinaraz daiteke, eskatzaileak laguntzak eskatzeko inprimakian emandako helbide elektronikoen bitartez.\n6. Toki-erakundeen eta izaera juridikoa duten eragile pribatuen kasuan, ebazpena gaitutako helbide elektronikoaren bidez (GHE) jakinaraziko zaie; izaera fisikoa duten eragile pribatuen kasuan, berriz, gutun ziurtatuaren bidez jakinaraziko zaie.\n1. Inbertsioa bukatzeko eguna 2021eko urriaren 8a izanen da 2020-2021 kanpainako laguntza eskaeretarako. Beraz, inbertsio osoa ordaindu dela frogatzen duten fakturen ordainagiriak 2021eko urriaren 8koak edo lehenagokoak izanen dira.\n2. Onuradunak 2021eko urriaren 13ra arte izanen du hurrengo puntuetan azaltzen den ordainketaren eskaeraren dokumentazio guztia aurkezteko.\n3. Laguntzen eskaerak telematika bidez aurkeztuko dira, SGANA aplikazio informatikoa erabiliz, horrexetarako gaitu baitu Landa Garapeneko eta Ingurumeneko Departamentuko Basoen eta Ehizaren Zerbitzuak. Eskabidea beste bide batzuk erabiliz tramitatuz gero, dagokion instrukzio unitateak eskatzaileari eskatuko dio SGANA aplikazioaren bidez egin dezala, gehienez ere 10 egun balioduneko epean, eta adieraziko dio hala egin ezean eskaeran atzera egin duela ondorioztatuko dela. Kasu horretan espedientea artxibatzeko ebazpena eman eta jakinaraziko da, Dirulaguntzei buruzko azaroaren 9ko 11/2005 Foru Legearen 19.3 artikuluan xedatu bezala.\n4. Laguntza eskaera guztiekin batera II. eranskineko dokumentu hauek aurkeztu beharko dira. “Ordainketaren eskaeran aurkeztu beharreko inprimakiak”:\na) Obra zuzendaritzaren ziurtagiriaren inprimakia (7. inprimakia), deialdi honek bere baitan biltzen dituen laguntza mota guztietako ekintza guztiak jasoko dituena, behar bezala betea eta obra zuzendariak sinatua, toki-erakundearen oniritzi zigilatu eta sinatuarekin edo eragile pribatuarenarekin. Obra zuzendaritzarik ez bada behar, onuradunak berak sinatuko du inprimakia.\nc) Ordainagiriak. Bankuko karguak izanen dira, datu hauek agertuko dituztenak: transferentziaren jaulkitzailearen izena, onuradunaren izena, zenbatekoa, karguaren data eta kontzeptua, faktura-zenbaki eta guzti. Salbuespen gisa, ordainketa frogatzeko, enpresa hornitzaileak egindako ordainagiriak onartuko dira, 2.500 eurotik gorakoak ez badira. Gauzatan edo norberaren baliabideak erabiliz egindako ordainketak ez dira onartuko.\nd) Obra liburu osoa, ziurtapen guztiak jasoko dituena, obraren exekuzioan parte hartzen duen kontratista bakoitzeko ziurtapen bat, hain zuzen. Basoen eta Ehizaren Zerbitzuari aurkeztutako ziurtapen bakoitza proiektuko obra unitateei lotua egonen da (edo, zein den kasua, dagozkien aldaketei, baldin eta horiek aurretik onartuak izan badira eta haien gaineko akta baldin bada). Modu berean, aurkeztutako faktura edo gastuen egiaztagiri bakoitza aurkeztutako frogagiriari lotua egonen da.\nf) Dirulaguntzei buruzko azaroaren 9ko 11/2005 Foru Legean eta Kontratuei buruzko apirilaren 13ko 2/2018 Foru Legean xedatutakoarekin bat:\nObra kontrata bidez gauzatzeko aurrekontu lizitatua 30.000 eurotik gorakoa bada, 40.000 euro arte (BEZa kanpo): hornitzailea eraginkortasunaren eta ekonomiaren irizpideei jarraikiz hautatu dela frogatu behar da, 10. inprimakia aurkeztuz.\nObra kontrata bidez gauzatzeko aurrekontu lizitatua 40.000 eurotik gorakoa bada (BEZa kanpo): hornitzailea eraginkortasunaren eta ekonomiaren irizpideei jarraikiz hautatu dela frogatu behar da (10. inprimakia), eta kontratatzeko hartutako prozedura frogatzen duen dokumentazioa aurkeztu behar da (11. inprimakia).\n–Aholkularitza zerbitzuen kasuan (obra zuzendaritza / dokumentazio teknikoa prestatzea):\nObra zuzendaritzan edo dokumentazio teknikoa prestatzeko aholkularitza zerbitzuko aurrekontua 12.000 euro baino gorakoa bada, 15. 000 euro arte (BEZa kanpo): hornitzailea eraginkortasunaren eta ekonomiaren irizpideei jarraikiz hautatu dela frogatu behar da, 10. inprimakia aurkeztuz.\nObra zuzendaritzan edo dokumentazio teknikoa prestatzeko aholkularitza zerbitzuko aurrekontua 15.000 euro baino gorakoa bada (BEZa kanpo): hornitzailea eraginkortasunaren eta ekonomiaren irizpideei jarraikiz hautatu dela frogatu behar da (10. inprimakia), eta kontratatzeko hartutako prozedura frogatzen duen dokumentazioa aurkeztu behar da (11. inprimakia).\nEragile pribatuek 12. inprimakia aurkeztuko dute, f) apartatuan jasotako kasu guztietan.\nh) Ordainketa eskatzeko inprimakia. Toki-erakundeen kasuan (6.a inprimakia), toki-erakundeko idazkariak bete beharko du inprimakia, eta gastuen egiaztagirien (fakturen) eta ordainagirien (bankuko transferentzien) jatorrizko agiriak edo fotokopia konpultsatuak erantsiko zaizkio. Eragile pribatuen kasuan, laguntzen onuradunak beteko du ordaintzeko eskaera. (6.b inprimakia).\nj) Bakantzeak egiaztatuz gero, toki-erakundearen ziurtagiria edo eragile pribatuaren erantzukizunpeko adierazpena, ekintza hori egiteagatik inolako diru-sarreraik eskuratu ez duela dioena (9. inprimakia).\n4. Aurreko dokumentazioa dagokion epean aurkeztu ezean, emandako dirulaguntzari %1 kenduko zaio justifikazioa atzeratzen den egun natural bakoitzeko, eta 7 egunez, gehienez ere. Gehiago atzeratuz gero, dirulaguntza galdutzat emanen da.\n5. Salbuespen gisa eta arrazoiturik, eta lanak amaitzeko epea bukatu baino lehen, luzapenak eskatzen ahalko dira kanpaina batean baimendutako lanak egiteko. Basoen eta Ehizaren Zerbitzuak espresuki baimendu beharko ditu luzapen horiek, ofizio bidez; horrela, lanak egiteko beste epe bat emanen da, hilabetekoa gehienez ere. Agiri horiek luzapenean emandako epean aurkezten ez badira, dirulaguntza galduko da.\n1. Emandako neurri bakoitzari dagozkion dirulaguntzak ordainketa bakarrean pagatuko dira, behin frogatu ondoren esleipena eragin zuen inbertsioa burutu dela. Ondorio horietarako, ez da ulertuko inbertsioa burutua dagoela frogatu denik, harik eta haren bukaeraren ziurtapena amaitu arte eta ordainketen frogagiriak zuzen daudela egiaztatu arte.\n3. Laguntzak Ingurumeneko zuzendari nagusiaren ebazpen bidez ordainduko dira. Toki-erakundeen eta izaera juridikoa duten eragile pribatuen kasuan, ordaintzeko ebazpena gaitutako helbide elektronikoaren bidez (GHE) jakinaraziko zaie; izaera fisikoa duten eragile pribatuen kasuan, berriz, gutun ziurtatuaren bidez jakinaraziko zaie.\n5. Ez da onartuko hasiera batean baimendutako eta emandako aurrekontua igotzea, salbu eta eskabidean egindako egitatezko akatsak zuzentzeko bada edo basogintza arloko Administrazioak eskatutako aldaketen ondorioz bada, eta betiere emandako laguntzaren guztirako zenbatekoa igotzen ez bada eta hauetako baten ondorio badira: akats tipografikoak, laguntza eman ondoren gertatu eta onartutako ekintzak ukitzen dituzten hondamendi naturalak, eta lanak hasi baino lehen zenbait unitateren neurria dimentsionatzeko ezintasun teknikoren bat duten obrak (adibidez: basoko bideak irekitzean ikusten ez ziren arrokak aurkitzea). Aldaketa horiek neurri bereko ekintzen barnean doitzen ahalko dira.\n6. Laguntzak emateko ebazpenean aurreikusitako ekitaldi bakoitzari dagozkion laguntzak eskuratzeko, onuradunak ordainketa-eskaera aurkeztu beharko du. Ordainketa-eskaera deialdian zehazturiko datak baino lehen aurkeztu beharko da, horretarako ezarritako inprimakiaren bidez; eredua Nafarroako Gobernuaren web-orriko izapideen katalogoan dago eskura (www.nafarroa.eus). Hala aurkeztu ezean, dagokion urtekoa galduko da.\n21. oinarria.–Zigorrak ordainketetan.\n1. Zigorrak, ordaintzeko eskaeraren gastuen onargarritasun kontrolak egin ondoren:\nKontrol administratiboak eta tokian berean egitekoak amaitu ondoren:\n1.–Inbertsioa lehenbiziko puntuarekin bat bukatzeko konpromisoa ez betetzeak berarekin ekarriko du dirulaguntzari %1 kentzea justifikazioa atzeratzen den egun natural bakoitzeko, 7 egunez, gehienez ere. Gehiago atzeratuz gero, dirulaguntza galdutzat emanen da.\n2.–Kudeaketa organoak egindako kontrolen ondotik onuradunak eskatutako ordainketaren zenbatekoa %10 handiagoa bada onuradunari ordaindu beharrekoa baino, zigor bat ezarriko da, eskatutako zenbatekoaren eta zehaztutakoaren arteko aldea adinakoa, eta ez da izanen laguntzatik haragokoa.\n2. Zigorrak, onartzeko irizpide/betebeharrak ez betetzeagatik eta laguntza eta ordainketa eskaeraren konpromisoak eta beste betebehar batzuk ez betetzeagatik:\na) Ez-betetze baztertzaileak:\n3. Espediente baten bidez egiaztatzen bada onuradunak, nahita, gezurrezko aitorpen bat egin duela, laguntzak bertan behera utziko dira. Gainera, onuraduna neurri horretarako laguntzetatik baztertuko da, ekitaldi horretan eta hurrengoan, deusetan galarazi gabe Dirulaguntzei buruzko azaroaren 9ko 11/2005 Foru Legean ezarririko zehapenak edo aitorpen hori aurkezteko unean indarrean diren iruzurraren kontrako borrokako prozeduretatik eratorritakoak.\nb) Ez-betetze oinarrizkoak eta nagusiak.\nLaguntza pagatu ondoko hirugarren, laugarren edo borzgarren urtean hutsarteak antzematen badira, eta landaketen edo babes sistemen mantentze-lanak behar bezala ez egitearen ondorioa bada:\nHutsarteak %10-%25 tartean badaude, landaketagatik (babes sistemei dagokiena barne) eta lehenbiziko bi urteetako mantentze-lanengatik jasotako laguntzaren %20 itzuli beharko da. Ez-betetze nagusia.\n–Hutsarteak %25etik gorakoak badira, landaketagatik (babes sistemei dagokiena barne) eta lehenbiziko bi urteetako mantentze-lanengatik jasotako laguntzaren %100 itzuli beharko da. Ez-betetze oinarrizkoa.\nSasi garbiketan: lurrazala hondatzea eta garbiketaren aurreko egoerara bueltatzea 5 urte baino gutxiagoko epean.\nAzalaren %10etik %25era hondatzen bada, jasotako laguntzaren %20 itzuli beharko da. Ez-betetze nagusia.\n–Mendiko pistetan: hobetutako azpiegituraren baldintzak andeatzea 5 urte baino lehenago (non ez dituen hondamendi natural larriren batek eragin), egindako obraren ezkutuko akatsak agertzen dituela.\nJasotako laguntzaren %20 itzuliko da diruz lagundutako azpiegiturek funtzionaltasuna galtzen badute edo hondatzen badira, eta ibilgailuak hor barna ibiltzen ahal badira. Ez-betetze nagusia.\n1.–Inbertsioa bukatu ondoren, gauzatu denaren kostua onetsitako inbertsioaren %70etik beheitikoa bada, ordainketa doituko da benetan gauzatu den inbertsioaren arabera, betiere %10eko penalizazioa aplikatuta doikuntzaren ondoriozko laguntzaren gainean, baina, bakar-bakarrik, Basoen eta Ehizaren Zerbitzuko teknikarien iritziz, inbertsioak bere funtsezko ezaugarriei eusten badie eta laguntzaren xedeko helburuak betetzen segitzen badu.\n2.–Ez badira betetzen kontratazio publikoarekin lotutako arauak, honako erabaki honen eranskinean ezarritako portzentajeak aplikatuko dira: 9527 C Erabakia (2013), abenduaren 19koa, Batzordearena. Horren bidez ezartzen eta onesten da zer jarraibide bete behar diren Batzordeak, kudeaketa partekatuaren markoan, Batasunak finantzatutako gastuei zuzenketa finantzarioak aplikatu behar izanez gero, kontratazio publikoaren arloan arauak betetzen ez diren kasuetan.\n3.–Aipatutako zigorrak ez dira aplikatuko baldin eta onuradunak frogatzen badu ezinbesteko arrazoiengatik gertatu direla aldaketak, edo egiaztagiriak aurkezten baditu, gerora sortutako eta onuradunari egotzi ezin zaizkion arrazoiak frogatzen dituztenak. Honako hauek izanen dira ezinbesteko arrazoiak:\n22. oinarria.–Laguntzak metatzea.\n–Diruz lagungarriak diren baso espezieen zerrenda:\n–Nafarroan Fusarium circinatum patogenoak jotako udalerrien zerrenda.\n–Laguntza eskaeran aurkeztu beharreko inprimakiak:\n1. inprimakia: Basolanetarako laguntzen eskaera, 2020-2021 kanpaina.\n3. inprimakia: Ordezkaritzarako baimena.\n5.A inprimakia: Ziurtagiria / erantzukizunpeko adierazpena 2020-2021.\n–Ordainketaren eskaeran aurkeztu beharreko inprimakiak:\n6.A inprimakia: Ordainketaren eskaera I. Gastuen eta ordainketen ziurtagiria, toki-erakundeentzat.\n6.B inprimakia: Ordainketaren eskaera I. Ordainketa eskatzeko inprimakia. Gastuen eta ordainketen ziurtagiria, eragile pribatuentzat.\n7. inprimakia: Ordainketaren eskaera II. Obra zuzendaritzaren ziurtagiria.\n9. inprimakia: Toki-erakundeko idazkariaren ziurtagiria edo eragile pribatuaren erantzukizunpeko adierazpena, diru-sarrerei buruz.\n10. inprimakia: Ziurtagiria, hornitzailea aukeratzeko erabakia justifikatzeko (toki-erakundeak).\n11. inprimakia: Adjudikazio prozesuaren balidazioa.\n12. inprimakia: Erantzukizunpeko adierazpena, hornitzailea aukeratzeko erabakia justifikatzeko (eragile pribatuak).\nIragarkiaren kodea: F2007272


Ingarteken branding estrategiaren kudeaketa - adaki\nMarken potentziala garatzen dugu branding-estrategia eraginkorren bidez, eta markarekin lotutako alderdi guztiak kudeatzen ditugu.\nEnpresa baten branding-estrategia kudeatzean, markarekin erlazionatutako jarduera guztiaren ikuspegi zabala izan behar da eta inplikatutako komunikazio-aktibo guztiak kudeatzen jakin behar da.\nBenetako kasu batekin azalduko dizugu nola egiten dugun guzti hori. adakin Ingartek-en marka estrategia kudeatzen dugu. Urteekin, marka aldatuz eta hobetuz joan da, mugikortasunari eta garraioari dagozkon soluzioetan eta ikerketetan erreferente bihurtu arte. Honakoa izan da prozesua\n1. Irudi korporatiboaren kudeaketa\nIrudi korporatiboa hainbat modutara transmititzen da: web orriaren bidez, enpresak egiten dituen komunikazioetan, barne-dokumentuetan, newsletteretan, merkataritza-aurkezpenetan, ekitaldietan, kanpainetan, euskarri grafikoetan eta ikus-entzunezkoen bidez.\n2. Komunikazioaren kudeaketa\nKomunikazio-kanal egokienak hautatzen ditugu, eta bakoitzarentzako edukiak idatzi eta sortzen ditugu. Komunikabideekiko eta beste erakunde batzuekiko harremana kudeatzen dugu, eta web orrian SEO posizionamendua lantzen dugu. CRMen kudeaketan ere ohituta gaude (komunikazioak, sortzen diren aukerak, dokumentazioak etab. kudeatzeko balio duten enpresa-softwareak).\n3. LinkedIn estrategia\nGaur egun, ezinbestekoa da LinkedIn-en estrategia lantzea sektore guztietako enpresentzat. Markaren ezagutza areagotzeko tresna baliotsua da, interesatzen zaizun sektoreko profesionalen artean ezagutzera emateko, eta bezero potentzialen harreman-sare bat sortzea ahalbidetzen du estrategia egoki bat garatuz gero.\n4. Ekitaldiak eta azokak\nEkitaldi korporatiboak enpresaren markaren ospea areagotzeko oso modu eraginkorra dira, baita networking egiteko ere. Berdin gertatzen da azoketan parte hartzearekin. adakin ekitaldien ekoizpenaz arduratzen gara eta azoketarako stand-ak eta aurkezpenak ere diseinatzen ditugu.\nZure marka-estrategiari bultzada bat eman nahi badiozu, jar zaitez gurekin harremanetan hemen, gustura lagunduko dizugu!


Turismo Jasangarri eta Adimendun baten Behatoki-proiektua aurkeztu du Donostia Turismoak - Donostia Turismoa\nTurismo Jasangarri eta Adimendun baten Behatoki-proiektua aurkeztu du Donostia Turismoak\nAzteazkena, 25 Iraila 2019\nDonostia Turismoaren bazkideei zuzendutako webguneak modu pilotu batean eskaintzen ditu txosten eta datu turistiko garrantzitsuenak, etorkizun hurbilean hiritar guztiekin partekatu ahal izateko helburuz.\nDonostia Turismoa turismo jasangarri eta adimendunaren behatoki bat garatzen ari da, Donostiako turismoaren kudeaketa jasangarri baterako heldu behar zaizkien oinarrizko arazoak identifikatzeko aukera emango duena, baita arazo horiek aurreikusten saiatzeko ere.\nTurismo Jasangarri eta Adimendunaren Behatokiaren proiektua Donostia VISIT- BIZI 2017-2021 Gida Planetik sortua da; planak hiriaren lehentasunen agenda aldatzea defendatzen du. Aldaketa hori helmugaren kudeaketan eta sustapenean oinarritzen da; pertsonak kokatzen ditu hiriko turismoaren garapen-ereduaren erdian, eta apustu egiten du turismo iraunkor, orekatu, benetako eta kalitatezko baten alde.\n- Lehentasunezko galderak zeintzuk diren identifikatzea, hiriak bere buruari egin behar dizkionak bere kudeaketa jasangarriaren inguruan.\n- Eskueran eta helmenean ditugun informazio-iturriak identifikatzea, erantzunetara hurbiltzen gaituztenak.\n- Aginte-koadro bat diseinatzea, helmugari ahalik eta kudeaketa optimoena hurbilduko dioten prebentzio-adierazleekin.\n- Lehenengo hurbilketa bat egitea, informazio-iturriak eta adierazleak errezeptakulu bakar batean biltzeko moduari buruz, modu erraz batean interpretatu ahal izateko eta, horrekin batera, erabakiak modu bizkorrago batean hartu ahal izateko.\nProiektuak 4 fase ditu: informazio-iturriak biltzea; benchmarking edo beste hiri eta sare batzuetako behatokietako jardun egokien analisia (Turismoaren Munduko Erakundea (TME), European Cities Marketing (ECM) eta abar); elkarrizketen, tailerren eta brainstorming-en bidez lortutako iturriei lehentasuna ematea; eta gobernantza eta kudeaketarako baliabide teknologikoa eta eredua aurrez diseinatzea. Oraingoz, Donostia Turismoak lehenengo bi faseak burutu ditu, eta hirugarrenean dihardu orain, behatokia azaroan martxan jartzeko helburuz.\nZergatik behar dugu turismo jasangarri eta adimendun baten behatoki bat?\n- Jarduera turistikoa neurtzeko sistema baten premian gaudelako, eta nabarmena delako txangozaletasuna neurtzeko arazoa, ekonomia kolaboratiboaren fenomenoari lotutako etxebizitza turistikoen kuantifikaziorako zailtasunak, turismoaren inpaktu ekonomiko positiboen neurketa konplikatua eta karga turistikoaren gaitasuna neurtzeko arazoa.\n- Donostiako jardun turistikoari buruzko informazio ugari dagoelako, baina ez beti asimilatzeko moduko formatuetan eta eskueran.\n- Teknologia berriak daudelako helmugen helmenean, garrantzizko informazioetako datuak interpretatzeko gai direnak.\n- Konektibitatearen eta irisgarritasunaren kudeaketa hobetzeko premia dagoelako, baita erabiltzaile-mota eta garraio-metodo desberdinen bizikidetza ere.\n- Gizarteak fenomeno turistikoari buruz duen pertzepzioa ezagutu behar delako, eta tokiko populazioaren abegikortasuna ez galtzeko.\n- Garapen iraunkorraren eta adimendunaren postulatuak Donostiako jarduera turistikoan aplikatzea komeni delako.\nAzterlan eta datu turistiko partekatuak\nDonostia Turismoak modu pilotu batean ere bildu ditu bere bazkideei zuzendutako webgunean -intranet erara- txosten eta datu turistiko garrantzitsuenak: ostatu-gauak, alojamenduen okupazio-maila eta prezioa, presentzia nazioarteko hedabideetan eta rankingetan, bisitariaren profila eta gogobetetasuna, eta webgunea/sare sozialak. Laster gehituko dira online entzute aktiboaren datuak. Pilotu modua onartzen denean datuak herritarrekin ere partekatuko dira.


ARAUDIA - empleo_salud - navarra.es\nARAUDIA - empleo_salud\n11/1992 Foru Legea, urriaren 20koa, Nafarroako Osasun Zerbitzua-Osasunbideari atxikitako langileen berariazko araubideari buruzkoa\n347/1993 Foru Dekretua, azaroaren 22koa, arauak ematen dituena Osasunbidea-Nafarroako Osasun Zerbitzuan sartu eta bertako lanpostuak betetzeko (154. NAOa, 1993-11-20koa).\nEuskararen ezagutzaren balorazioa. Oposizio-lehiaketa\nEuskararen ezagutzaren balorazioa. Lekualdatze lehiaketa \nEuskara eta Batasuneko hizkuntzak\nEuskarazko titulazioen baliokidetzen laukia.\nBatasuneko hizkuntzen baliokidetzen laukia.\nLekualdatze lehiaketei buruzko berariazko araudia\n215/1985 Foru Dekretua, azaroaren 6koa, Nafarroako Administrazio Publikoetako lanpostuak betetzeko erregelamendua onesten duena.\n110/2011 Foru Agindua, irailaren 19koa, Osasuneko kontseilariak emana, aplikatu beharreko merezimendu baremoak arautzen dituena, Osasunbidea-Nafarroako Osasun Zerbitzuan sartu eta bertako lanpostuak betetzeko prozeduretan, salbu osasun arloko A mailako langileen kasuan (A.1 eta A.2 estamentuak).\n111/2011 Foru Agindua, irailaren 19koa, Osasuneko kontseilariak emana, Osasunbidea-Nafarroako Osasun Zerbitzuan osasun arloko A mailako langileen lanpostuetan (A.1 eta A.2 estamentuak) sartu eta lanpostu horiek betetzeko prozedurak arautu, eta horietan aplikatu beharreko merezimendu baremoak ezartzen dituena.\nOposizio-lehiaketei buruzko berariazko araudia\n113/1985 Foru Dekretua, ekainaren 5ekoa, Nafarroako Administrazio Publikoetako lanpostuak betetzeko erregelamendua onesten duena.\nAldi baterako kontratazioari buruzko berariazko araudia\n347E/2017 Foru Agindua, martxoaren 23koa, Osasuneko kontseilariak emana. Honen bidez onesten dira aldi baterako kontratatzeko izangaien zerrendak kudeatzeko arauak, Osasun Departamentuari atxikitako erakunde autonomoetako zentro eta establezimenduetarako.\n68/2009 Foru Dekretua, irailaren 28koa, Nafarroako Administrazio Publikoetan langileak administrazio araubidean kontratatzeko arauak ezartzen dituena.\nBurutzei buruzko berariazko araudia\nOsasun Laguntzako burutzak\n68/2016 FORU AGINDUA, irailaren 14koa, Osasuneko kontseilariak emana. Honen bidez ezartzen da Osasunbidea-Nafarroako Osasun Zerbitzuko osasun laguntzako zerbitzuburu eta atalburuen lanpostuak bitarte baterako izendapenez betetzeko prozedura (2016ko 190. NAOa, irailaren 30ekoa)\nErizaintza Unitateko Burutzak\n465/2001 Foru Agindua, urriaren 3koa, Osasun kontseilariak emana, Osasunbidea-Nafarroako Osasun Zerbitzuko osasun laguntzaz kanpoko atal eta unitateetako burutzak eta erizaintza unitateetako burutzak merezimendu lehiaketa bidez betetzeko prozedurak arautu eta haietan aplikatu beharreko baremoak ezartzen dituena.\nOsasun laguntzaz kanpoko burutzak\nAldez aurreko barne egokitzapenari buruzko berariazko araudia\n129/2008 Foru Agindua, urriaren 28koa, Osasun kontseilariak emana, Osasunbidea-Nafarroako Osasun Zerbitzuan aldez aurreko barne egokitzapenaren sistema arautzeko prozedura berezia ezartzen duena.\nAldi baterako barne igoerari buruzko berariazko araudia\n- SEXU IZAERAKO DELITUEN ZIURTAGIRIA - .


Kultura hamabostaldia abiatuko du San Joxepek hilaren 14an - Bergara - Goiena.eus\nKultura hamabostaldia abiatuko du San Joxepek hilaren 14an\nMonika Belastegi 2013-10-08 14:00\nErretiratuen elkartearen XVII. kultura hamabostaldia hilaren 26ra arte luzatuko da eta beste ekitaldi batzuen artean, Agustin Unzurrunzaga SOS Arrazakeria erakundeko kide bergararrak inmigrazioari buruz emango duen hitzaldia dago. Hilaren 17an izango da hori, 19:00etan, Miguel Altunako areto nagusian.\nHorrekin batera, hitzaldi gehiago ere egongo dira, Jenaro Lekuona apaizak hamabostaldiari hasiera emateko egingo duena. Hilaren 14an, astelehena, izango da eta Zergatik bizi izenburuarekin.\nHorrekin batera mota askotako ekintzak egongo dira, erakusketa, sari-emate, antzezlan eta musika emanaldiak, esaterako, beheko egitarauan ikus daitekeen moduan.\nIrteerei eta hamabostaldia ixteko egingo den bazkariari dagokionez, izenematea dagoeneko zabalik dagoela aurreratu dute San Joxepetik, elkarteko bulegoan.\nUrriak 14, astelehena: 17:30 Jenaro Lekuona apaiz bergararrak Zergatik bizi delako hitzaldia egingo du, San Joxepen.\nUrriak 15, martitzena: 16:00 Irteera Aikur erleen museora eta Zumarragako Antioko baselizara. Gero, afari-merienda. Irteera autobus geltokitik.\nUrriak 16, eguaztena: 17:30 Dantazaldia eta ogitartekoak denendako, San Joxepen\nUrriak 17, eguena: 19:00 Agustin Unzurrunzaga SOS Arrazakeriako kideak Inmigrazioa Gipuzkoan gaur egun delako hitzaldia egingo du, Miguel Altunako areto nagusian.\nUrriak 18, egubakoitza: 17:30 Oñatiko Ikusi-Makusi taldeak ¿Dónde está la pierna del alcalde? antzezlana egingo du Zabalotegin. Erretiratuek egindako eskulanen erakusketa ere ireko dute egun horretan. 20ra arte egongo da ikusgai. Egubakoitzean 16:30ean irekiko dute. Zapatu eta domekako ordutegia 12:00-14:00 eta 18:00-20:00 izango da.\nUrriak 21, astelehena: 09:30 Irteera Gernika eta Mundakako itsasadarrera. Gernikako azoka ikusi eta Urdaibaiko herrietan barrena Bermeora joango dira, gero Kasino jatetxean bazkaltzeko. Autobus geltokitik abiatuko dira.\nUrriak 22, martitzena: 19:00 Virginia Imazen antzezlana, Migel Altunako areto nagusian.\nUrriak 23, eguaztena: 15:30 Bergarako Lehen Hezkuntzako ikasleen lehiaketa historiko-kulturalekosari-banaketa, San Joxepe elkartean.\nUrriak 24, eguena: 20:00 Bergarako San Joxepe eta Arrasateko Abaroa erretiratuen abesbatzen emanaldia, Santa Marina parrokian.\nUrriak 26, zapatua: 14:00 Bazkaria, eta XVII. Kultura Hamabostaldiaren amaiera, oparien zozketarekin, elkarteko jatetxean. Bazkari amaieran banatuko dira opariak bertaratu direnen artean, eta ondoren, jaia behar bezala bukatzeko, dantzaldia ere egongo da.


Etika, Humanismo eta Zientzia Elkarrizketen III. edizioa abian da - Ba da beste modu bat | Laboral Kutxa Blog\n15 azaroa, 2010\nEtika, Humanismo eta Zientzia Elkarrizketen III. edizioa abian da\nLehenengo bi edizioen arrakastaren ostean, Euskadiko Kutxak , Donostiako Ospitaleak eta Gipuzkoako Foru Aldundiak gaurkotasun-gaiei buruzko hirugarren eztabaida-saioari ekin diote, Etika, Humanismo eta Zientzia Elkarrizketak zikloaren barruan.\nLehenengo elkarrizketa urriaren 26an (asteartea) izan zen. Juan Gracia Armendáriz idazle eta kazetariak eztabaida konplexua proposatu zuen, “Pertsonal medikoak gaixoekiko enpatia, gizatasuna eta errukia izatearen garrantzia nola bideratu” gaiari buruz.\nBigarren eztabaida azaroaren 17an (asteazkena) izango da, 19:00etan, Londres hotelean. ”Gailurrak saihestuz, ez dago ezinezkorik” izenburuko elkarrizketan, Josu Feijoo alpinistak eta Jon Santacana eskiatzaile paralinpikoak helburuak lortzeko aurre egin beharreko erronkak eta arriskuak izango dituzte hizpide, eta nork bere ametsak betetzeko beldurra gainditzearen garrantzia azpimarratuko dute.\nAzkenik, azaroaren 30ean (asteazkena), ”Ametsetan sinetsi eta horiek egia bihurtuko dira” eztabaidan, Albert Espinosa zinema-zuzendari polifazetikoak lau minbizi gainditzeko ospitaleetan emandako 10 urteko esperientzia kontatuko digu.\nMundu guztia dago gonbidatuta eztabaida horietan parte hartzera. Hizlariek beren ikuspegia adieraziko dute eztabaidagaiei buruz, eta hori abiapuntua izango da, ondoren parte-hartzaileek galderak egiteko edo bildutakoei iritziak ezagutarazteko aukera izan dezaten.\nSolasaldietako batera etorri nahi baduzu, garrantzi handikoa da aurrez lekua izango duzula ziurtatzea. Horretarako harremanetan jar zaitezke antolakundearekin, telefono-zenbaki honetara deituta: 943-007359 (08:00 –14:00) edo posta elektroniko honen bidez: dialogos@komunikazioa.org.\n15 urria, 2020\nAutonomo orok jarraitu behar dituen 10 webgune\n8 urria, 2020\nZozketa bat irabazi dut Internetez: zergak ordaindu behar ditut?\nPasioa elkarrekin. Etapa bat, konpromiso bat. Erkuden Almagro


Autodefentsa ikastaroaren bigarren saioa eskainiko da larunbat honetan Anaitasuna Kanku Eskolaren eskutik\nBerriak Autodefentsa ikastaroaren bigarren saioa eskainiko da larunbat honetan Anaitasuna Kanku Eskolaren eskutik\n2018/06/06, Asteazkena - 15:02\nUdalak emakumeei zuzenduta abian jarritako ahalduntze ikastaroen baitan, larunbat honetan, ekainaren 9an, Anaitasuna Kanku eskolak bigarren autodefentsa saioa emango du Elkargunean. Goizeko 10:00etatik 13:00era izango da. Bertan, eskolako arduradunak diren Rita Juaristik eta Juan Murillok formakuntza fisikoa eta mentala emango diete bertaratzen diren emakumeei.\nIkastaroa irekia da eta interesa duen orok har dezake parte. Udalaren eta Kanku elkartearen asmoa da urte osoan eskaintzea autodefentsa saioak, hilean behin. Ikastaroak teoria eta prestakuntza fisikoa uztartuko ditu, baina helburua da ikasten den hura baliagarria, praktikoa eta eraginkorra izatea.\nAutodefentsaz gain, ekainean Autoestimua Lantzeko Tailerra ere martxan jarri da. Asteazkenero izango dira saioak Miriam Herbónen eskutik 17:00etatik 20:00etara Elkargunean.